hotchpotch/miracl-hf-unified huggingface dataset:
โรงเรียนพิชัยรัตนาคาร
โรงเรียนพิชัยรัตนาคาร ()เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ  มีเนื้อที่ 76 ไร่ตั้งอยู่ที่ ตำบลบางริ้น อำเภอเมืองระนอง จังหวัดระนอง
โรงเรียนพิชัยรัตนาคาร ก่อตั้งขึ้นในปี พ.ศ. 2449 บริเวณโรงพยาบาลเก่าริมคลองสะพานยูง ข้างๆโรงเรียนชาติเฉลิม ในปัจจุบัน โดย นายออน เนียมคำ เป็นครูใหญ่จนถึงปี พ.ศ. 2462
ในปี พ.ศ. 2462 พระพิไชยชิณเขตต์ (คอยู่ซิ่น ณ ระนอง) และ พระยารัตนเศรษฐี (คอยู่งี่ ณ ระนอง) ได้มอบที่ดินของตนเองให้เป็นที่ตั้งของโรงเรียน และตั้งชื่อว่า โรงเรียนพิชัยรัตนาาคาร ซึ่งปัจจุบันเป็นที่ตั้งของโรงเรียนอนุบาลระนองในปัจจุบัน
ในปี พ.ศ. 2483 ได้ย้ายไปอยู่ บริเวณสนามทุ่งพระเมร (โรงเรียนสตรีระนองในปัจจุบัน) และเปลี่ยนชื่อเป็น โรงเรียนประจำจังหวัดระนอง สถานที่เดิมได้ตั้งเป็นโรงเรียนหญิงล้วนประจำจังหวัดระนอง จนกระทั่ง อาคารเรียนเกิดความชำรุดอย่างหนัก ทำให้ต้องย้ายนักเรียนไปรวมกับโรงเรียนประจำจังหวัดระนองตามเดิม
ในปี พ.ศ. 2496 ได้แยกนักเรียนหญิงให้มาเรียนที่โรงเรียนสตรีประจำจังหวัดระนอง และกรมสามัญได้เปลี่ยนชื่อเป็น โรงเรียนระนองพิชัยรัตนาคาร และครั้งที่สอง เปลี่ยนเป็น โรงเรียนพิชัยรัตนาคาร เหมือนปี 2462
ในปี พ.ศ. 2513 โรงเรียนได้งบประมาณในการก่อสร้างอาคารเรียน จึงได้ก่อสร้างอาคารเรียน บริเวณบางริ้น อำเภอเมือง จังหวัดระนอง สร้างเสร็จเมื่อวันที่ 23 สิงหาคม พ.ศ. 2514 และโรงเรียนได้ทำการสอนในวันที่ 30 กันยายน พ.ศ. 2514เว็บไซต์โรงเรียนพิชัยรัตนาคาร
นีดฟอร์สปีด (วิดีโอเกม พ.ศ. 2558)
นีดฟอร์สปีด () เป็นเกมรูปแบบ แข่งรถในรูปแบบโลกเปิด ที่พัฒนาโดย Ghost Games และจัดจำหน่ายโดย อิเลคโทรนิค อาร์ต โดยภาคนี้เป็นภาคที่ 22 และเป็นภาค "รีบุ๊ต" ในซีรีส นีดฟอร์สปีด ทั้งในเรื่องฉากการเล่นที่มีทั้งในตอนกลางวัน และในตอนกลางคืน มีระบบการปรับแต่งแบบใหม่ ให้สามารถปรับแต่งได้ง่ายขึ้น สวยขึ้น ตามใจชอบมากขึ้น และยังมีการปรับปรุงทั้งในเรื่องกราฟิก การเล่น และเนื้อหาอีกด้วย โดยวางจำหน่ายในเครื่องเล่นเพลย์สเตชัน 4 , เอกซ์บอกซ์ วัน ในวันที่ 3 พฤศจิกายน พ.ศ. 2558 และ ไมโครซอฟท์ วินโดวส์ ในวันที่ 15 มีนาคม 2559
ในวันที่ 21 พฤษภาคม 2015 ทางอิเลคโทรนิค อาร์ต ได้ออกตัวอย่างวิดีโอเกมใหม่ บนยูทูป ซึ่งเป็นซื่อ Need For Speed ไม่ใช่ซื่อ Need For Speed : Underground 3 ตามที่คาดไว้
ในวันที่ 29 พฤษภาคม 2015 ทางอิเลคโทรนิค อาร์ต ได้กล่าวมาว่า "เกมนี้ ต้องใช้อินเทอร์เน็ตตลอดเวลา" แต่ทางทีมงานผู้พัฒนาได้ยืนยันมาอีกว่า "เป็นประโยชน์ในทางด้านบวก (the benefits are nice)"
ในวันที่ 14 กันยายน 2015 ทางอิเลคโทรนิค อาร์ต ได้แจ้งถึงผู้ที่จะเล่นบน ไมโครซอฟท์ วินโดวส์ นั้น ได้ขอเลื่อนวางจำหน่ายเป็นวันที่ 15 มีนาคม 2016 สาเหตุ เนื่องจากผู้พัฒนาบริษัท โกสต์เกมส์ ให้เหตุผลในการตัดสินใจเลื่อนการวางจำหน่ายในครั้งนี้ว่า "ต้องการเวลาเพิ่มเติมในการปรับปรุงกราฟิกสำหรับเวอร์ชัน PC และจะทำการรวมเนื้อหาทั้งหมดที่ถูกเพิ่มเติมเข้าไปในเวอร์ชัน console ในช่วงเวลาที่ถูกเลื่อนดังกล่าวให้กับเวอร์ชัน PC ได้เล่นแน่นอนในวันแรกที่วางจำหน่าย" พร้อมทั้งนี้ ในช่วงเวลาเดียวกันบนยูทูป ได้โพสต์วิดีโอกล่าวเพิ่มเติมสำหรับพีซีมาว่า "ใน ไมโครซอฟท์ วินโดวส์ นั้น เค้าจะไม่ให้ทำจำกัดไว้ เพราะจะทำเฟรมเรตแบบปลดล็อก (บน เพลย์สเตชัน 4 , เอกซ์บอกซ์ วัน ล็อกเฟรมเรตไว้) และจะทำกราฟิคตระการตาให้ได้ ให้ไปรองรับหน้าจอในระดับ 4K และรองรับการเปลี่ยนเกียร์แบบแมนนวล"
พร้อมทั้งนี้ เกมนี้จะไม่มี DLC ให้อัปเดตกัน แต่จะอัปเดตให้แบบรถใหม่ ๆ แทน
หาดหมู
หาดหมู (อังกฤษ: Pig Beach) เป็นแหล่งท่องเที่ยวสำคัญของ ประเทศบาฮามาส เป็นที่รู้จักกันอย่างแพร่หลายในเรื่องของหมูว่ายน้ำ ได้รับการบรรจุในเนื้อหาของหนังสือสำหรับเด็ก 
หมูที่อยู่บนเกาะกล่าวกันว่า มีนักเดินเรือ ได้นำมาปล่อยไว้เพื่อที่จะกลับมาประกอบอาหาร แต่กลุ่มคนเดินเรือเหล่านั้นไม่ได้กลับมาที่เกาะนี้แต่อย่างใด หมูที่ถูกปล่อยไว้ยังคนรอดชีวิตจากเศษอาหาร จากเรือที่ผ่านไปมา หมูเหล่านี้ได้กลายเป็นส่วนหนึ่งของธุรกิจการท่องเที่ยว ที่มาเยือนเพื่อให้อาหารหมู ปัจจุบันมีหมูจำนวนประมาณ 20 ตัว มีแมว และ แพะจำนวนหนึ่ง
โรงเรียนเทพมงคลรังษี
โรงเรียนเทพมงคลรังษี (อังกฤษ: Thepmongkhonrangsri School) (อักษรย่อ:ท.ษ.) เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ มีเนื้อที่ 14 ไร่ ตั้งอยู่ที่ ถนนเจ้าขุนเณร ตำบลบ้านเหนือ อำเภอเมืองกาญจนบุรี จังหวัดกาญจนบุรี
โรงเรียนเทพมงคลรังษี ประกาศจัดตั้งเป็นโรงเรียนเมื่อวันที่ 2 พฤษภาคม พ.ศ. 2517 โดยถือจากการริเริ่มของ พระเดชพระคุณ พระเทพมงคลรังษี (ดี พุทธโชติ) อดีตเจ้าอาวาสวัดเทวสังฆารามและอดีตเจ้าคณะจังหวัดกาญจนบุรี ที่ได้เห็นความยากลำบากของผู้ปกครองเมื่อเด็กจบชั้นประถมศึกษาแล้ว เพราะโรงเรียนประจำจังหวัดอยู่ไกลจากชุมชนมาก และโรงเรียนระดับชั้นมัธยมศึกษาที่มีอยู่ก็รับเด็กเข้าเรียนได้ไม่หมด ท่านจึงมีความคิด ที่จะให้มีโรงเรียนมัธยมศึกษาในวัดเทวสังฆารามขึ้น จึงได้ดำเนินการจัดหาที่ดินที่ติดกับวัด เพื่อเป็นที่ตั้งโรงเรียน และเนื่องจากโรงเรียนการช่างกาญจนบุรีที่ตั้งอยู่ในวัด มีโครงการจะย้ายออกไปตั้งในสถานที่ใหม่ ดังนั้น จึงได้ที่ดินรวมทั้งอาคารต่างๆ เพื่อเป็นที่ตั้งของโรงเรียนมัธยมศึกษา ตามเจตนา
ในช่วงแรก มีจำนวนนักเรียน 111 คน อาศัยเรียนที่ตึกรวิเทวนันท์ ซึ่งเป็นอาคารเรียนพระปริยัติธรรม และสอนพระพุทธศาสนา ต่อมาก็มีนักเรียนเพิ่มขึ้นตามลำดับ และได้เริ่มเปิดสอนชั้นมัธยมศึกษาตอนปลาย ในปีการศึกษา 2524
เว็บไซต์โรงเรียนเทพมงคลรังษี
โรคลมเหตุร้อน
โรคลมเหตุร้อนหรืออาการเป็นลมเพราะความร้อน () เป็นอาการเจ็บป่วยจากความร้อนแบบรุนแรงอย่างหนึ่ง ผู้ป่วยจะมีอุณหภูมิกายสูงเกิน 40.6 องศาเซลเซียส จากการได้รับความร้อนจากสิ่งแวดล้อม โดยสูญเสียการควบคุมอุณหภูมิในร่างกาย ภาวะนี้แตกต่างจากไข้ ซึ่งเป็นผลจากกระบวนการทางสรีรวิทยาในร่างกายที่เพิ่มจุดควบคุมอุณหภูมิของร่างกายให้สูงขึ้น ในภาษาอังกฤษเรียกภาวะนี้ว่า heat stroke ซึ่งคำว่า stroke ในที่นี้เป็นการใช้คำผิดความหมาย โรคนี้ไม่มีความสัมพันธ์กับการขาดเลือดหรือการตกเลือดในสมอง (stroke)
โรงเรียนมัธยมวัดดุสิตาราม
โรงเรียนมัธยมวัดดุสิตาราม เป็นโรงเรียนสังกัดสำนักงานคณะกรรมการการศึกษาขั้นพื้นฐาน เขตการศึกษา กรุงเทพมหานครเขต 1 กระทรวงศึกษาธิการ เปิดสอนตั้งแต่ชั้นมัธยมศึกษาปีที่ 1 ถึง 6 ก่อตั้งในปีพุทธศักราช 2504 
โรงเรียนมัธยมวัดดุสิตาราม ก่อตั้งขึ้นเมื่อวันที่  5  มิถุนายน  พ.ศ. 2504  โดยเปิดทำการสอนชั้นประถมศึกษาปีที่ 1 – 7
ต่อมาในปีพ.ศ. 2519  โรงเรียนได้โอนจากกองการ ประถมศึกษามาสังกัด กองการมัธยมศึกษา  กรมสามัญศึกษา เปิดทำการสอนระดับมัธยมศึกษาปีที่ 1 (ม.ศ. 1)  ถึงชั้นมัธยมศึกษาปีที่ 3 (ม.ศ. 3) และในปี 2521  ได้เปิดทำการสอนชั้นมัธยมศึกษาปีที่ 1 (ม. 1)  ถึงชั้นมัธยมศึกษาปีที่ 3 (ม. 3) ตามแนวทางของกระทรวงศึกษาธิการในสมัยนั้น
ต่อมาพ.ศ. 2526  กรมสามัญศึกษา  อนุมัติให้โรงเรียนเปิดทำการสอนในระดับชั้นมัธยมศึกษาตอนปลาย ชั้นมัธยมศึกษาปีที่ 4 ถึงชั้นมัธยมศึกษาปีที่ 6 ทำเนียบผู้บริหาร โรงเรียนมัธยมวัดดุสิตาราม
1.                นางสาววิไลวรรณ           วิทยวิโรจน์                    พ.ศ. 2504 - 2508
2.                นางสาวสุจริตพรรณ        สมรรถการอักษรกิจ         พ.ศ. 2508 - 2509
3.                นายสวัสดิ์                    สาคริกานนท์                  พ.ศ. 2509 - 2514
4.                นางสาววิไลวรรณ          วิทยวิโรจน์                     พ.ศ. 2514 - 2514
5.                นางรัจนา                     สุดลาภา                        พ.ศ. 2514 - 2519
6.                นายอำนวย                  สุวรรณละเอียด                พ.ศ. 2520 - 2521
7.                นายหวั่น                     จุลมุน                           พ.ศ. 2521 - 2536
8.                นายธงชัย                   สุขสวัสดิ์                        พ.ศ. 2536 - 2539
9.                นายสมศักดิ์                 แก้วสถิตย์                      พ.ศ. 2539 - 2542
10.               นายบวร                      มณีเนตร                        พ.ศ. 2542 - 2544
11.               นายคณิต                    ภิรมณ์ไกรศักดิ์                 พ.ศ. 2544 - 2547
12.               นายสมศักดิ์                โคกทอง                        พ.ศ. 2547 - 2549
13.               นายธนวัฐ                   นาคนคร                         พ.ศ. 2549 - 2551
14.               นายชัยสิทธิ์                ดอนท้วม                        พ.ศ. 2551 - 2554
15.               นายประมาณ               ชูพิพัฒน์                        พ.ศ. 2554 - 2555
16.               นายวิเชียร                  ชุติมาสกุล            29 ต.ค. พ.ศ. 2555 - 2558
17. นางลักขณา เจริญแพทย์ 9 ธ.ค. พ.ศ. 2558 - 30 ก.ย.59
เว็บไซต์โรงเรียนมัธยมวัดดุสิตาราม
โรงเรียนมัธยมตากสินระยอง
โรงเรียนมัธยมตากสินระยอง เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่พิเศษ สังกัดองค์การบริหารส่วนจังหวัดระยองตั้งอยู่ที่ ถนนตากสินมหาราช ตำบลเชิงเนิน อำเภอเมืองระยอง จังหวัดระยอง
โรงเรียนมัธยมตากสินระยอง ก่อตั้งขึ้นเมื่อวันที่ 11 กุมภาพันธ์ 2551 และประกาศจัดตั้งโรงเรียนมัธยมตากสินระยอง อย่างเป็นทางการเมื่อวันที่ 7 กันยายน 2552 ตามนโยยายด้วยองค์การบริหารส่วนจังหวัดระยอง เพื่อให้บริการแก่ผู้ปกครองในจังหวัดระยอง ที่สามารถส่งบุตรหลานเข้าเรียนตามความต้องการ อย่างเพียงพอ
สาเหตุที่ตั้งชื่อโรงเรียนว่า "โรงเรียนมัธยมตากสินระยอง" เพื่อเป็นการเทิดพระเกียรติแด่สมเด็จพระเจ้าตากสินมหาราช พระมหากษัตริย์ผู้กอบกู้เอกราชของชาติไทยและเป็นที่เคารพสักการะของพี่น้องชาวจังหวัดระยอง สถานที่ก่อตั้งโรงเรียนมัธยมตากสินระยอง ใช้พื้นที่เรือนจำกลางระยองเดิมซึ่งเป็นที่ดินขององค์การบริหารส่วนจังหวัดระยอง เนื้อที่ 51 - 0 - 65.6 ไร่ และที่ราชพัสดุตาม นสล. เลขที่ 4717 เนื้อที่ 0 - 2 - 66.7 ไร่ รวมเนื้อที่ทั้งหมด 51 - 3 - 13.3 ไร่ 
เว็บไซต์โรงเรียนมัธยมตากสินระยอง
โยชิโนริ คิตาเซะ
โยะชิโนะริ คิตาเซะ () เป็นผู้กำกับและผู้อำนวยการสร้างวีดีโอเกมชาวญี่ปุ่น สังกัดสแควร์เอนิกซ์ เขาเป็นที่รู้จักจากการกำกับ ไฟนอลแฟนตาซี VI (1994), Chrono Trigger (1995), ไฟนอลแฟนตาซี VII (1997), ไฟนอลแฟนตาซี VIII (1999) และ ไฟนอลแฟนตาซี X (2001) และเป็นผู้อำนวยการสร้างของ ไฟนอลแฟนตาซี X และ ไฟนอลแฟนตาซี XIII
อายูมิ อิชิดะ
อายูมิ อิชิดะ (ญี่ปุ่น: 石田亜佑美 ;อักษรโรมัน: Ishida Ayumi; เกิด 7 มกราคม พ.ศ. 2540) เป็นนักร้องหญิงชาวญี่ปุ่นสังกัดค่าย" เฮลโล! โปรเจกต์"
ปัจจุบันเธอคือหนึ่งในสมาชิกรุ่นสิบแห่งกลุ่มนักร้องหญิงเจ-ป็อป "มอร์นิงมูซูเมะ
ไบรอัน ที
ไบรอัน ที (; เกิด 15 มีนาคม ค.ศ. 1977) เป็นนักแสดงชาวญี่ปุ่น เขาเป็นที่รู้จักกันดีในบทบาท "ดีเค เดอะ ดริฟต์ คิง" ในภาพยนตรฺ์เรื่อง "เร็ว..แรงทะลุนรก ซิ่งแหกพิกัดโตเกียว"
ไบรอันเกิดในจังหวัดโอะกินะวะ ประเทศญี่ปุ่น บิดาของเขาเป็นชาวญี่ปุ่น-อเมริกัน และมารดาเป็นชาวเกาหลี ไบรอันย้ายมาอยู่ที่อเมริกาตอนอายุได้สองขวบ เขาสำเร็จการศึกษาจากวิลสัน ไฮสกูล ในย่านฮาเซียนด้า ไฮต์ส ลอสแอนเจลิส ไบรอันได้เข้าเรียนเตรียมกฎหมายตามความประสงค์ของครอบครัวที่คัลสเตทฟูลเลอร์ตัน แต่ถึงกระนั้นเขาก็รู้สึกว่าตัวเองมีความผูกพันกับงานด้านศิลปะมากกว่า เขาได้เข้าเรียนการแสดงและรู้สึกว่ามันได้เปลี่ยนแปลงชีวิตเขา ไบรอันจึงตัดสินใจลาออกจากโรงเรียนเตรียมกฎหมาย และหันมาเรียนทางด้านละครเวที ต่อมาได้เข้าเรียนในโครงการ Dramatic Arts Acting ที่มหาวิทยาลัยแคลิฟอร์เนีย เบิร์กลีย์ สาขาศิลปะการแสดง ในเวลาว่างเขาสนุกไปกับการเล่นกีฬาและการฝึกศิลปะการต่อสู้ นอกจากนี้เขายังพูดภาษาเกาหลี, ภาษาญี่ปุ่น และภาษาอังกฤษได้อย่างคล่องแคล่ว
ฮารูกะ คูโด
ฮารูกะ คูโด (ญี่ปุ่น:工藤遥 ;อักษรโรมัน: Kudō haruka; เกิด 27 ตุลาคม พ.ศ. 2542) เป็นนักร้องหญิงชาวญี่ปุ่นสังกัดค่าย" เฮลโล! โปรเจกต์"
ปัจจุบันเธอคือหนึ่งในสมาชิกรุ่นสิบแห่งกลุ่มนักร้องหญิงเจ-ป็อป "มอร์นิงมูซูเมะต่อมาในวันที่ 11 เดือนธันวาคม พ.ศ 2560 เธอจบการศึกษาจาก"มอร์นิงมูซูเมะ เพื่อที่เธอจะได้ไปเป็นนักแสดงอย่างที่เธอใฝ่ฝันไว้
กรดซอร์บิก
กรดซอร์บิก () หรือ 2,4-กรดเฮกซะไดอีโนอิก (2,4-hexadienoic acid) เป็นสารประกอบอินทรีย์ในธรรมชาติ มีสูตรเคมีคือ CHO เป็นของแข็งไม่มีสี ละลายในน้ำและระเหิดได้เร็ว
แต่เดิมกรดซอร์บิกได้จากการควบแน่นของกรดมาโลนิกและทรานส์-บูเทนอล แต่วิธีในเชิงพาณิชย์จะใช้การทำปฏิกิริยาระหว่างอัลลีลคลอไรด์ อะเซทิลีนและคาร์บอนมอนอกไซด์ ประมาณการกันว่ามีการผลิตกรดซอร์บิก 30,000 ตันต่อปี
ในปี ค.ศ. 1859 เอากุสท์ วิลเฮล์ม ฟอน ฮอฟมันน์ นักเคมีชาวเยอรมัน ได้สกัดกรดซอร์บิกจากการกลั่นน้ำมันของผลต้นโรแวน ("Sorbus aucuparia") ต่อมาในช่วงทศวรรษที่ 1930-1940 มีการค้นพบว่ากรดซอร์บิกมีคุณสมบัติต้านเชื้อจุลินทรีย์ จึงมีการนำมาซื้อขายในเวลาต่อมา จนถึงทศวรรษที่ 1980 มีการใช้กรดซอร์บิกในการยับยั้งเชื้อ "Clostridium botulinum" ในเนื้อสัตว์แทนไนเตรต ซึ่งเป็นสารก่อมะเร็ง
กรดซอร์บิกมีค่า pKa เท่ากับ 4.76 มีคุณสมบัติต้านเชื้อจุลินทรีย์ จึงนิยมใช้เป็นวัตถุกันเสียในอาหาร โดยใช้ในรูปของเกลือ เพราะละลายน้ำได้ดีกว่า เนื่องจากค่า pH ที่เหมาะสำหรับการต้านจุลินทรีย์คือ ต่ำกว่า pH 6.5 จึงมีการใช้กรดซอร์บิกที่ความเข้มข้น 0.025% ถึง 0.10%
กรดซอร์บิกมีเลขอี:
นอกจากนี้ ยังมีการใช้กรดซอร์บิกในอุตสาหกรรมยาง และเป็นสารมัธยันตร์ในการผลิตพลาสติกและสารหล่อลื่น
กรดซอร์บิกมีค่า LD ระหว่าง 10-7.4 กรัม/กิโลกรัม ซึ่งถือว่าสูง กรดซอร์บิกเป็นสารที่ไม่เสถียรและสลายตัวในดินได้เร็ว อย่างไรก็ตาม กรดซอร์บิกถือเป็นสารที่เป็นมิตรต่อสิ่งแวดล้อม
แผลเปื่อย
แผลเปื่อย () หรือแผล เป็นรอยโรคบนผิวหนังหรือเยื่อเมือก ร่วมกับมีการขาดตอนหรือการสลายของเนื้อเยื่อ แผลเปื่อยอาจส่งผลให้เสียชั้นหนังกำพร้าทั้งหมด และบ่อยครั้งรวมถึงหนังแท้บางส่วน หรือแม้กระทั่งไขมันใต้หนัง แผลเปื่อยพบมากที่สุดที่ผิวหนังของรยางค์ล่างและในทางเดินอาหาร แผลเปื่อยที่ปรากฏบนผิวหนังมักเห็นเป็นเนื้อเยื่ออักเสบที่มีบริเวณผิวหนังแดง แผลเปื่อยผิวหนังมักเห็นได้ในกรณีการสัมผัสความร้อนหรือความเย็น การระคายเคืองหรือมีปัญหาต่อการไหลเวียนโลหิต แผลเปื่อยยังอาจเกิดจากการขาดการเคลื่อนไหว ซึ่งทำให้มีแรงกดต่อเนื้อเยื่อเป็นเวลานาน ความเครียดในระบบไหลเวียนโลหิตนี้ถูกแปลงเป็นแผลเปื่อยผิวหนัง ซึ่งทั่วไปเรียก แผลกดทับ แผลเปื่อยมักมีการติดเชื้อและเกิดหนอง
แมลคัม เทิร์นบุลล์
แมลคัม เทิร์นบุลล์ (; เกิดเมื่อวันที่ 24 ตุลาคม พ.ศ. 2497) เป็นอดีตนายกรัฐมนตรีคนที่ 29 ของออสเตรเลีย เขาได้ดำรงตำแหน่งหลังจากชนะการเลือกตั้งหัวหน้าพรรคในวันที่ 14 กันยายน พ.ศ. 2558 ทำให้เขาเป็นหัวหน้าพรรคเสรีนิยม อีกทั้งเป็นสมาชิกรัฐสภาเขตซิดนีย์ ซึ่งได้รับการเลือกตั้งครั้งแรกในการเลือกตั้งเมื่อ พ.ศ. 2547
นีล โฟลส์
นีล โฟลส์ () เกิดเมื่อวันที่ 13 กรกฎาคม ค.ศ. 1963 เป็นอดีตนักสนุกเกอร์อาชีพชาวอังกฤษและผู้บรรยายกีฬาสนุกเกอร์
แอมเบอร์ เฮิร์ด
แอมเบอร์ ลอร่า เฮิร์ด (; เกิด 22 เมษายน ค.ศ. 1986) เป็นนักแสดงชาวอเมริกัน เฮิร์ดเริ่มผลงานการแสดงภาพยนตร์ครั้งแรกในเรื่อง "เส้นทางสู่ฝัน วันแห่งชัยชนะ (Friday Night Lights)" นำแสดงโดย บิลลี่ บ๊อบ ทอร์นตัน มีบทบาทเล็ก ๆ ในเรื่อง "หญิงเหล็ก หัวใจเพชร (North Country)" และ "คนอึดวัยระห่ำ (Alpha Dog)" เฮิร์ดแสดงบทบาทนำครั้งแรกในภาพยนตร์ "ถ้ารัก...ต้องให้เชือด (All the Boys Love Mandy Lane)" และปรากฏตัวในเดอะซีดับเบิลยูในรายการโทรทัศน์ "ฮิคดันพาล์ม (Hidden Palms)"
ความสำเร็จของเธอเริ่มในปี 2008 กับบทบาทสำคัญ "กระชากใจสู้ แล้วคว้าใจเธอ (Never Back Down)" และ "วุ่นแล้วตู..จู่ๆก็โดนล่า (Pineapple Express)" เธอได้รับรางวัลยังฮอลลีวูดอวอร์ดส สาขานักแสดงประสบความสำเร็จ เธอได้รับความสนใจอย่างกว้างขว้างหลังจากปรากฏตัวในภาพยนตร์เรื่อง "เปิดโปงเมืองโลกีย์ (The Informers)", "พ่อเลี้ยงโหดโครตอำมหิต (The Stepfather)", "แก๊งคนซ่าส์ล่าซอมบี้ (Zombieland)" และ "แฟมิลี่ลวงโลก ครอบครัวขายแหลก (The Joneses)" ต่อมาเธอได้ร่วมแสดงกับ จอห์น คาร์เพนเตอร์ ในเรื่อง "หวีดลั่นวอร์ด (The Ward)" และแสดงร่วมกับนิโคลัส เคจ ในเรื่อง "ซิ่งโครตเทพ ล้างบัญชีชั่ว (Drive Angry)" ซึ่งทำให้เธอได้รับรางวัลสปอตไลท์อวอร์ดสในงานฮอลลีวูดฟิล์มเฟสติวัล
เฮิร์ดมีบทบาทส่วนร่วมในกิจกรรมทางสังคมหลายครั้ง เช่น สิทธิของกลุ่มบุคคลที่มีความหลากหลายทางเพศ, การเลิกทาส และสนับสนุนให้กับองค์การที่อยู่อาศัยเพื่อมนุษยชาติสากล, มูลนิธิสหประชาชาติ (United Nations Foundation), เดอะออฟอาร์ตอีลิซเซียม (The Art of Elysium) และ องค์การนิรโทษกรรมสากล
เบอร์เกอร์มังสวิรัติ
เบอร์เกอร์มังสวิรัติ () เป็นแฮมเบอร์เกอร์ชนิดที่ไม่มีเนื้อสัตว์ แต่อาจจะมีส่วนผสมของผลิตภัณฑ์อื่นจากสัตว์ เช่น ไข่ นม ไส้เบอร์เกอร์มังสวิรัติมักทำจากพืชผัก (เช่น ข้าวโพด) โปรตีนจากพืช (เช่น ถั่วเหลือง) ถั่ว เต้าหู้ เห็ด ธัญพืชหรือเมล็ดพืช เช่น ข้าวสาลี แฟลกซ์
อาหารที่มีลักษณะคล้ายคลึงกับไส้เบอร์เกอร์มังสวิรัติได้ปรากฏอยู่ในตำราอาหารของชาวยูเรเชียมาเป็นพันปีแล้ว โดยปรากฏอยู่ในรูปของลูกชิ้นหรือแผ่นปั้นทอดหรือย่าง อาจผสมเนื้อสัตว์บ้างหรือทำจากวัตถุดิบที่เป็นพืชล้วน ๆ เช่น ถั่ว โปรตีนจากพืช เป็นต้น
แม้ว่าจะระบุไม่ได้ว่าใครเป็นผู้คิดค้นเบอร์เกอร์มังสวิรัติสมัยใหม่กันแน่ แต่ชื่อเรียกแฮมเบอร์เกอร์ชนิดนี้ (ในภาษาอังกฤษ) นี้ก็น่าจะมีที่มาจากนายเกรโกรี แซมส์ ชาวอังกฤษ ในปี พ.ศ. 2525 โดยเขาเรียกมันว่า "เว็จจีเบอร์เกอร์" (VegeBurger) เกรโกรีและเครก พี่ชายของเขา ได้เปิดร้านอาหารธรรมชาติในย่านแพดดิงตันของกรุงลอนดอนมาตั้งแต่คริสต์ทศวรรษ 1960 (พ.ศ. 2503-2512) แล้ว ห้างสรรพสินค้าคาร์ฟูร์ในเมืองเซาแทมป์ตันได้จำหน่ายเว็จจีเบอร์เกอร์ไปสองพันชิ้นหลังจากเปิดตัวไปได้สามสัปดาห์
มีเบอร์เกอร์มังสวิรัติแบบขายถาวรในร้านแมคโดนัลด์ของประเทศต่าง ๆ ดังนี้
ในสหรัฐอเมริกา มีเบอร์เกอร์มังสวิรัติจำหน่ายในร้านเบอร์เกอร์คิง
กรดเบฮินิก
กรดเบฮินิก () หรือ กรดโดโคซาโนอิก (docosanoic acid) เป็นกรดคาร์บอกซิลิกและกรดไขมันอิ่มตัว มีสูตรเคมีคือ CHCOOH เป็นผลึกหรือผงสีขาวถึงเหลือง ละลายในเฮกเซนและคลอโรฟอร์ม พบมากในน้ำมันมะรุม ("Moringa oleifera") นอกจากนี้ยังพบในน้ำมันผักกาดก้านขาว, น้ำมันและผิวของถั่วลิสง โดยผิวถั่วลิสง 1 ตัน มีกรดเบฮินิกอยู่ 13 ปอนด์ (5.9 กก.)
กรดเบฮินิกเป็นกรดไขมันอิ่มตัวที่เป็นคอเลสเตอรอล พบได้ในร่างกายมนุษย์ มีชีวประสิทธิผลต่ำเมื่อเทียบกับกรดโอเลอิกและดูดซึมได้ไม่ดี
กรดเบฮินิกใช้เป็นยาบำรุงเส้นผม และเป็นตัวทำละลายในน้ำยาลอกสี สารประกอบเอไมด์ของกรดเบฮินิกใช้เป็นสารลดฟองในผงซักฟอกและน้ำยาทำความสะอาด
แสบจิ๋ว ป่วนหัวใจ
แสบจิ๋ว ป่วนหัวใจ เป็นละครโทรทัศน์ไทยแนวตลกโรแมนติก บทประพันธ์โดย ธันเดอร์ทีม บทโทรทัศน์โดย ศกุนกานต์ ผลิตโดยทีวี ธันเดอร์ กำกับการแสดงโดย ฉัตรชัย นาคสุริยะ ออกอากาศทางสถานีวิทยุโทรทัศน์ไทยทีวีสีช่อง 3ทุกวันจันทร์ถึงศุกร์ เวลา 18:00–18:30 น. เริ่มออกอากาศตอนแรกเมื่อวันที่ 2 มกราคม พ.ศ. 2555 ออกอากาศครั้งสุดท้ายเมื่อ 14 พฤษภาคม พ.ศ. 2555 นำแสดงโดย ณพวีร์ กิจนิยม กรปภา พึ่งพันธ์
UTC−02:00
UTC−02:00 เป็นเขตเวลาหนึ่ง ถูกกำหนดโดยใช้ละติจูดที่ 30 องศาตะวันตกเป็นเส้นเมริเดียนอ้างอิง เวลาของนาฬิกาที่อ้างอิงเขตเวลานี้จะ"ช้ากว่า"เวลาสากลเชิงพิกัด 2 ชั่วโมง และ"ช้ากว่า" 9 ชั่วโมง
โนเกีย เอ็น73
โนเกีย เอ็น73 เป็นสมาร์ทโฟนจากโนเกีย เปิดตัวครั้งแรกเมื่อวันที่ 25 เมษายน 2006 ซึ่งเป็นส่วนหนึ่งของ Nseries นอกจากนี้ยังมีกล้อง ความละเอียด 3.2 ล้านพิกเซล เลนส์กล้องคุณภาพจาก Carl Zeiss พร้อมแฟลช และฝาปิดเลนส์
สถานีคุนจา
สถานีคุนจา () เป็นสถานีรถไฟใต้ดินโซล สาย 5 และ สาย 7
โรงเรียนศรีมโหสถ
โรงเรียนศรีมโหสถ () เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ตำบลโคกปีบ อำเภอศรีมโหสถ จังหวัดปราจีนบุรี
โรงเรียนศรีมโหสถ ก่อตั้งขึ้นเมื่อวันที่  17  พฤษภาคม พ.ศ. 2515 แต่เดิมชื่อโรงเรียนโคกปีบวิทยาคมเปิดสอนตั้งแต่ชั้น  ม.1 – ม.6  อดีตโรงเรียนศรีมโหสถอาศัยอาคารเรียนของโรงเรียนมัธยม วัดต้นโพธิ์  (โรงเรียนมารีวิทยาศรีมโหสถในปัจจุบัน)
ในปี พ.ศ. 2516  โรงเรียนศรีมโหสถได้ย้ายไปใช้อาคารเรียนของโรงเรียนชุมชนวัดโคกปีบ  (โรงเรียนอนุบาลศรีมโหสถในปัจจุบัน)  ต่อมา ไพรินทร์และโกสุม  ยะพานิช  ได้มอบที่ดินจำนวน 25 ไร่ และเกษร  โกสินทร์  มอบที่ดิน 7 ไร่ 48 ตารางวา  ในการก่อตั้งโรงเรียน
ในปี พ.ศ. 2545 โรงเรียนศรีมโหสถ  ได้เป็นโรงเรียนนำร่องในการใช้หลักสูตรการศึกษาขั้นพื้นฐานพุทธศักราช  2544  ของกรมวิชาการ
เว็บไซต์โรงเรียนศรีมโหสถ
∀กันดั้ม
เทิร์นเอกันดั้ม หรือ ∀กันดั้ม ( ∀เป็น สัญลักษณ์ทางคณิตศาสตร์หมายถึง"รวมทั้งหมด ทุกสิ่งทุกอย่าง" เป็นผลงานซีรีส์ กันดั้ม ของบริษัทซันไรส์ เป็นผลงานที่ถูกสร้างเพื่อเป็นซีรีส์สุดท้ายของจักรวาลกันดั้ม และเป็นผลงานทีวีซีรีส์ซึ่งกำกับและเขียนบทโดย โทะมิโนะ โยะชิยุกิ บิดาผู้ให้กำเนิด กันดั้ม โดยเริ่มออกอากาศครั้งแรกในประเทศญี่ปุ่น ตั้งแต่ 4 เมษายน 2542 ถึงวันที่ 14 มีนาคม 2543 รวมทั้งสิ้น 50 ตอน
ในอดีตของประวัติศาสตร์มืดนั้น เทิร์นเอกันดั้ม เป็นMSที่มนุษย์สร้างขึ้นเพื่อใช้ต่อสู้กับศัตรูจากนอกระบบ สุริยะจักรวาล เครื่องกำเนิดพลังงานของเทิร์นเอเป็นแบบ Discontinuous Hyperoscillation Gauge Collapsing Pile (DHGCP เท่าที่ค้นดูก็คือ แบล็คโฮลเอนจิน) ใช้ระบบขับเคลื่อนด้วยIฟิลด์บีมไดรฟ์ ซึ่งทำให้ใต้เกราะของเทิร์นเอก็คือพื้นที่กลวงๆและโครงเล็กน้อยเท่านั้น ทำให้เทิร์นเอมีน้ำหนักเบามากและเมื่อเดินเครื่องจะทำให้น้ำหนักลดลงไปอีก (ไอเดียนี้ถูกนำไปใช้ในภายหลังเป็นGNไดรฟ์) จึงสามารถติดอุปกรณ์ต่างๆเสริมเข้าไปได้โดยไม่เสียความคล่องแคล่วไป Iฟิลด์บาเรียร์ของเทิร์นเอมีกำลังพอที่จะใช้ต้านแรงกระแทกของระเบิด นิวเคลียร์หรือเบี่ยงวิถีของบาซูก้าได้ เทิร์นเอยังมีมีนาโนเทคโนโลยีทำให้เทิร์นเอสามารถซ่อมแซมความเสียหายได้เอง เทิร์นเอกันดั้มสามารถคืนสภาพจากการถูกทำลายได้ถ้าเหลือชิ้นส่วนสำคัญไว้แต่ ต้องใช้เวลานับพันปี ซึ่งพลังฟื้นสภาพของเทิร์นเอกันดั้มนี้สามารถช่วยรักษาอาการบาดเจ็บของนัก บินซึ่งควบคุมจากคอร์ไฟเตอร์ที่บริเวณหัวเข็มขัดได้ด้วย เทิร์นเอยังมีความสามารถในการเทเลพอร์ตได้ ในยุคประวัติศาสตร์มืดนั้น เทิร์นเอกันดั้มได้สร้าง"ผีเสื้อแสงจันทร์"ซึ่งเป็นการปล่อยนาโนแมชชีนออกมาทำลายเป้าหมายเป็นบริเวณ กว้าง ซึ่งครั้งหนึ่งเทิร์นเอเคยใช้มันทำลายอารยธรรมบนโลกไปจนหมดสิ้น
   เทิร์นเอกันดั้มหลับไหลอยู่ในรูปปั้นที่เรียกว่าตุ๊กตาสีขาว(ไวท์ดอล) ซึ่งทำงานด้วยระบบอัตโนมัติ ก่อนหยุดทำงานและได้โลรัน แซ็คขึ้นควบคุม จริงๆแล้วเทิร์นเอเครื่องนี้เป็นเพียงรุ่นสาธิตการทำงานในอดีตซึ่งมีอุปกรณ์ ต่างจากรุ่นใช้งานจริง (ในยุคประวัติศาสตร์มืดมีเทิร์นเอรุ่นผลิตจำนวนมากที่ใช้ตาแบบจิมด้วย และยังมีเทิร์นเอรุ่นติดอุปกรร์ครบซึ่งยังไม่มีข้อมูล) ในภายหลังโลรันได้ไปเจอDOCเบสที่หมดสภาพเพราะผีเสื้อแสงจันทร์ถูกฝังอยู่ใต้ดิน เทิร์นเอกันดั้มเครื่องนี้ยังดูเหมือนมีชีวิตจิตใจของตัวเองด้วย
มิกิ โนนากะ
มิกิ โนนากะ ( เกิด 7 ตุลาคม พ.ศ. 2542) เป็นนักร้องหญิงชาวญี่ปุ่นสังกัดค่าย" เฮลโล! โปรเจกต์"
ปัจจุบันเธอคือหนึ่งในสมาชิกรุ่นสิบสองแห่งกลุ่มนักร้องหญิงเจ-ป็อป "มอร์นิง มูซูเมะ"
พ.ศ. 2557 ช่วงฤดูร้อน มิกิ โนนากะได้ออดิชันโครงการ มอร์นิงมูซูเมะ วันโฟร์ โกเดน และได้ผ่านเข้าร่วมและได้รับโอกาสเข้าร่วม มอร์นิงมูซูเมะ วันโฟร์ เธอได้แนะนำตัวในฐานะสมาชิกรุ่นสิบสองร่วมกับสมาชิกอีกสามคน คือ ฮารูนะ โอกาตะ มาเรีย มากิโนะ อาคาเนะ ฮากะ ในคอนเสิรต์ นิปปอน บูโดกัน เมื่อวันที่ 30 กันยายน
พ.ศ. 2558 มิกิ โนนากะ ได้ถ่ายดีวีดี Greeting ~Nonaka Miki~ (Greeting～野中 美希～) เป็นครั้งแรก ได้นำเข้าในวันที่ 15 มิถุนายน
จุ๊ยก๊วย
จุ๊ยก๊วย (; ) เป็นขนมประเภทนึ่งแบบหนึ่งที่ได้อิทธิพลจากอาหารจีน พบในยะโฮร์และสิงคโปร์
จุ๊ยก๊วยทำจากแป้งข้าวเจ้าผสมกับน้ำ แล้วใส่ลงในถ้วยขนาดเล็ด นึ่งให้สุกจะได้แป้งทรงรูปถ้วย ราดหน้าด้วยหัวไชโป๊ผัด กินกับซอสพริก เป็นอาหารเช้าที่เป็นที่นิยมแบบหนึ่งในสิงคโปร์ และยะโฮร์
แฮหมี่
แฮหมี่ (Hae mee) หรือหมี่กุ้ง เป็นก๋วยเตี๋ยวที่เป็นที่นิยมในมาเลเซียและสิงคโปร์ ในภาษาจีนฮกเกี้ยน แฮหมี่แปลตรงตัวว่าหมี่กุ้ง จัดเป็นฮกเกี้ยนหมี่แบบหนึ่ง ลักษณะเป็นหมี่ไข่ในน้ำซุปข้น ใส่กุ้ง หมูหั่นชิ้น ลูกชิ้นปลา และถั่วงอก โรยหอมเจียวและหอมใหญ่หั่น น้ำซุปทำจากกุ้งแห้ง พริกไทยขาว กระเทียมและเครื่องเทศอื่นๆ มีหมี่กุ้งแบบแห้ง โดยราดหน้าด้วยน้ำส้มสายชู ซีอิ๊ว น้ำมัน มะนาวและพริกถ้าชอบ
ข้าวหน้าเป็ด
ข้าวหน้าเป็ด (; ) เป็นอาหารจีนที่เป็นที่นิยมในสิงคโปร์ ทำจากเป็ดย่าง หั่นเป็นชิ้นวางบนข้าว บางครั้งใส่กลอยและกุ้ง ราดด้วยซอสข้น กินกับไข่ต้มแข็ง ผักดองเค็ม เต้าหู้ ลักษณะคล้ายข้าวหน้าเป็ดแบบแต้จิ๋ว
บ้านนี้ผี(ไม่)ปอบ
บ้านนี้ผี(ไม่)ปอบ เป็นนวนิยายจากบทประพันธ์ของ นันทนา วีระชน นวนิยายเรื่องนี้ได้ถูกนำมาดัดแปลงเป็นละครโทรทัศน์ทางสถานีวิทยุโทรทัศน์ไทยทีวีสีช่อง 3 ทั้งหมด 2 ครั้ง ได้แก่ พ.ศ. 2546 และ พ.ศ. 2558 โดยครั้งแรกในปี พ.ศ. 2546 เป็นละครแนว โรแมนติค คอมเมดี้ แฟนตาซี พวกผีๆ ออกอากาศทุกวันจันทร์-ศุกร์ เวลา 19.00 - 19.45 น. นำแสดงโดย วัชระ ตังคะประเสริฐ, สุทธิดา เกษมสันต์ ณ อยุธยา และครั้งที่ 2 ในปี พ.ศ. 2558 ออกอากาศทุกวันจันทร์-พฤหัสบดี เวลา 19.05 - 19.50 น. และวันศุกร์ เวลา 18.45 - 19.30 น. นำแสดงโดย พศุตม์ บานแย้ม, พริมา พันธุ์เจริญ
โนเกีย เอ็น72
โนเกีย เอ็น72 () เป็นสมาร์ตโฟนจากโนเกีย เปิดตัวครั้งแรกเมื่อวันที่ 25 เมษายน พ.ศ. 2549 ใช้ระบบปฏิบัติการซิมเบียนโอเอส 8.1a นอกจากนี้ยังมีกล้องความละเอียด 2 ล้านพิกเซล ผลิตออกมา 2 สี คือ สีดำกับสีชมพู สำหรับเครื่องที่นำมาทดลองใช้งานเป็นสีชมพู และเปิดจำหน่ายขายในช่วงเดือนมิถุนายน พ.ศ. 2549
สรุปคุณสมบัติของโนเกีย เอ็น72 ในรูปตาราง ดังนี้
โนเกีย 3120
โนเกีย 3120 (Nokia 3120) เป็นโทรศัพท์มือถือจากโนเกีย ใช้ความถี่จีเอสเอ็ม เปิดตัวขายครั้งแรกในปี ค.ศ. 2005 โนเกีย 3120 มีโครงสร้างทางเทคนิคเหมือนกับโนเกีย 3100
แอฟริกันเกมส์
แอฟริกันเกมส์ () อาจเรียก ออลแอฟริกาเกมส์ (All-African Games) หรือ แพนแอฟริกันเกมส์ (Pan African Games) เป็นมหกรรมกีฬาหลากหลายชนิดของทวีปแอฟริกา ซึ่งมีการจัดขึ้นในทุกสี่ปี เริ่มกำหนดการแข่งขันโดยคณะกรรมการโอลิมปิกแห่งแอฟริกา (Association of National Olympic Committees of Africa; ANOCA) ภายใต้การรับรองโดย คณะกรรมการโอลิมปิกสากล (International Olympic Committee; IOC) มีประเทศผู้เข้าร่วมการแข่งขันอย่างน้อยที่สุด 40 ประเทศ การแข่งขันแอฟริกันเกมส์ครั้งแรกจัดขึ้นที่กรุงบราซซาวิล สาธารณรัฐคองโก เมื่อปี พ.ศ. 2508
UTC+11:30
UTC+11:30 เป็นเขตเวลาหนึ่ง ถูกกำหนดโดยใช้ละติจูดที่ 172 องศา 30 ลิปดาตะวันตกเป็นเส้นเมริเดียนอ้างอิง เวลาของนาฬิกาที่อ้างอิงเขตเวลานี้จะ"เร็วกว่า"เวลาสากลเชิงพิกัด 11 ชั่วโมง 30 นาที และ"เร็วกว่า" 4 ชั่วโมง 30 นาที ใช้ตั้งแต่ 1 มกราคม 2495-4 ตุลาคม 2558 ปัจจุบัน เกาะนอร์ฟอล์ก ใช้เขตเวลา
เวลามาตรฐานลาว
เวลาในประเทศลาวจะอ้างอิงเวลามาตรฐานอินโดจีน (ICT) () นอกจากนี้เวลาในประเทศลาวไม่มีช่วงออมแสง
ตลาดหลักทรัพย์ฮ่องกง
ตลาดหลักทรัพย์ฮ่องกง (; HKEx) เป็นตลาดหลักทรัพย์ที่ใหญ่ที่สุดในฮ่องกง ก่อตั้งในปี ค.ศ. 1891 เป็นตลาดหุ้นที่มีขนาดใหญ่เป็นอันดับ 3 ของเอเชีย มีที่ตั้งอยู่ย่านเซ็นทรัลวิกตอเรีย ฮ่องกง
เปิดทำการ 2 ช่วง ภาคเช้า เวลา 09.30 น.– 12.00 น. และ ภาคบ่าย เวลา 13.00 น.– 16.00 น.
ตลาดหลักทรัพย์ลาว
ตลาดหลักทรัพย์ลาว (, ) เป็นตลาดหลักทรัพย์ในการแลกเปลี่ยนหุ้นหลัก ตั้งอยู่ที่กรุงเวียงจันทน์ ประเทศลาว
ในปี ค.ศ. 2010 รัฐบาลลาว ขอการสนับสนุนด้านเทคนิคและการเงินจากประเทศไทย ในการช่วยสร้างการแลกเปลี่ยน
ตลาดหลักทรัพย์ลาวเปิดทำการในวันที่ 11 มกราคม ค.ศ. 2011
แจ็ก ลิซาวสกี
แจ็ก ลิซาวสกี () เกิดวันที่ 25 มิถุนายน พ.ศ. 2534 เป็นนักสนุกเกอร์อาชีพชาวอังกฤษ เขากลายเป็นมืออาชีพตั้งแต่ปี พ.ศ. 2553 หลังจากได้แชมป์สมัครเล่นรายการ PIOS (International Open Series) ในช่วงฤดูกาล 2009/2010
ซัมซุง กาแลคซี วิน
ซัมซุง กาแลคซี วิน () หรือบางแห่งใช้ชื่อ "กาแลคซีแกรนด์ควอทโตร" () เป็นสมาร์ตโฟนที่พัฒนาโดยบริษัทซัมซุงอิเล็กทรอนิกส์ เปิดตัวครั้งแรกเมื่อวันที่ 8 เมษายน พ.ศ. 2556 ซัมซุงกาแลคซีวินมีแกนรูปสี่เหลี่ยม Cortex-A5 ประมวลผล 1.2 GHz และ RAM 1 GB มีหน่วยความจำภายใน 8 GB การ์ดหน่วยความจำ micro-SD สูงสุดได้ถึง 32 GB อุปกรณ์ยังรองรับการเชื่อมต่ออินเทอร์เน็ตผ่าน 2G และ 3G และการเชื่อมต่อไวไฟ รวมถึงระบบนำทาง A-GPS ด้วย Google Maps ระบบปฏิบัติการเครื่อง Android 4.1 (Jelly Bean)
สมาร์ทโฟนรุ่นนี้มีกล้องด้านหลัง 5 MP ที่มีความสามารถของภาพถ่ายความละเอียดสูงและการจับภาพวิดีโอ กล้องด้านหน้าความละเอียด 0.3 MP กล้องด้านหลังความสามารถบันทึกวิดีโอความละเอียด 720×480 30 เฟรมต่อวินาที กล้องมาพร้อมกับแฟลช LED ที่มีความสามารถถ่ายรูปในสภาพแสงน้อยได้
โรงเรียนมัธยมวชิราลงกรณวราราม
โรงเรียนมัธยมวชิราลงกรณวราราม เป็นโรงเรียนมัธยมศึกษาแบบสหศึกษาและเป็นโรงเรียนขนาดกลาง สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ ตำบลหนองน้ำแดง อำเภอปากช่อง จังหวัดนครราชสีมา เป็นโรงเรียนที่จัดตั้งขึ้นตามพระดำริของพระบาทสมเด็จพระปรมินทรมหาภูมิพลอดุลยเดช
ในคราวที่พระบาทสมเด็จพระปรมินทรมหาภูมิพลอดุลยเดช เสด็จพระราชดำเนินถวายผ้าพระกฐิน ณ วัดวชิราลงกรณวรารามวรวิหาร เมื่อปี พ.ศ. 2507 ทรงมีพระราชดำรัสแก่ศึกษาธิการเขต 11 ที่จะทำการขยายโรงเรียนวัดวชิราลงกรณวราราม ซึ่งเป็นโรงเรียนระดับประถมศึกษา เป็นโรงเรียนระดับมัธยมศึกษาตอนต้น
ในครั้งนั้น สุวรรณ ธนกัญญา รัฐมนตรีช่วยว่าการกระทรวงศึกษาธิการ ได้ประหารือกับหน่วยงานที่เกี่ยวข้อง เมื่อวันที่ 20 กรกฎาคม พ.ศ. 2518 จนกระทั่งวัดวชิราลงกรณวรารามได้มอบที่ดินให้กรมสามัญศึกษา เมื่อวันที่ 8 กุมภาพันธ์ พ.ศ. 2523 เพื่อทำการสร้างโรงเรียน จำนวน 50 ไร่ ในช่วงนั้นใช้ชื่อโรงเรียนว่า “โรงเรียนขนงพระวิทยา” เปิดการเรียนการสอน ในวันที่ 20 พฤษภาคม พ.ศ. 2523 ต่อมา ในปี พ.ศ.  2528  หมู่บ้านวชิรา  ได้แยกตำบลเป็นตำบลหนองน้ำแดง  พระครูกิตติวัฒนคุณ เจ้าอาวาสวัดถ้ำไตรรัตน์ จึงเปลี่ยนชื่อโรงเรียนใหม่เป็น  “โรงเรียนพญาเย็นวิทยา”
ในเวลาต่อมาคณะกรรมการสถานศึกษาขั้นพื้นฐาน พร้อมทั้งบุคคลากรโรงเรียน นักเรียน  และชุมชน ได้เห็นพ้องกันขอพระราชทานนามโรงเรียนจากสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ซึ่งต่อมาทรงพระราชทานว่า “โรงเรียนมัธยมวชิราลงกรณวราราม” และได้รับการประกาศจากกระทรวงศึกษาธิการให้เปลี่ยนชื่อโรงเรียน  เมื่อวันที่  31 ตุลาคม  พ.ศ. 2550
เว็บไซต์โรงเรียนมัธยมวชิราลงกรณวราราม
จีโอกู ลูอิส ซังตู
จีโอกู ลูอิส ซังตู () หรือ ดิโอโก (Diogo) เกิดเมื่อวันที่ 26 พฤษภาคม พ.ศ. 2530 เป็นนักฟุตบอลอาชีพชาวบราซิล ปัจจุบันเล่นให้กับสโมสรฟุตบอลบุรีรัมย์ ยูไนเต็ดในตำแหน่งกองหน้า
ซีไอทีวี
ซีไอทีวี (อังกฤษ: CITV (ย่อมาจาก Children's ITV)) เป็นรายการโทรทัศน์สำหรับเด็ก ในสหราชอาณาจักร ซึ่งถูกนำเสนอโดยบริษัท ITV Digital Channels ออกอากาศทุกวันตั้งแต่เวลา 06.00 - 18.00 น. เดิมซีไอทีวีเป็นเพียงรายการโทรทัศน์สำหรับเด็ก แต่เมื่อ พ.ศ. 2549 เป็นต้นมา ซีไอทีวีได้กลายเป็นสถานีโทรทัศน์สำหรับเด็ก
ขณะนั้น ซีไอทีวีมีชื่อว่า Watch It! ก่อนที่จะรู้จักกันในชื่อ Children's ITV โดยชื่อ Watch It! นี้เริ่มใช้เมื่อวันที่ 29 ธันวาคม พ.ศ. 2523 ในขณะนั้น Watch It! จะออกอากาศทุกวันเสาร์อาทิตย์ เวลา 16.15 - 17.15 น.
วันจันทร์ที่ 3 มกราคม พ.ศ. 2526 Watch It! ได้ถูกเปลี่ยนชื่อมาเป็น Children's ITV ออกอากาศทุกวันเสาร์อาทิตย์ เวลา 16.00 - 17.15 น. โดยในช่วง 15 นาทีแรกที่เพิ่มเข้ามานั้น จะเป็นการเตรียมการออกอากาศล่วงหน้า 15 นาที ก่อนที่เด็ก ๆ ทั้งหลายจะเลิกเรียนกัน
และเมื่อเดือนกันยายน พ.ศ. 2528 ทางบีบีซี ก็ได้เผยโฉมรายการสำหรับเด็กของตัวเองเช่นกัน คือ ซีบีบีซี (อังกฤษ: CBBC (ย่อมาจาก Children's BBC)
ตั้งแต่วันที่ 3 เมษายน พ.ศ. 2532 เดอะ สโตนวอลล์ โปรดักชันส์ ซึ่งเป็นบริษัทผลิตรายการโทรทัศน์อิสระในยุคนั้น ได้รับสิทธิให้เข้ามาควบคุมการออกอากาศรายการต่าง ๆ ของ Children's ITV
หลังจากนั้นเมื่อวันที่ 1 เมษายน พ.ศ. 2534 ITV Central ก็ได้เข้ามาควบคุมการออกอากาศเนื้อหาต่าง ๆ ที่อยู่ในรายการซีไอทีวี
หลังจากนั้น เมื่อปี พ.ศ. 2535 ก็ได้มีการเปลี่ยนไตเติ้ลประจำรายการใหม่ และยังให้คำย่อของ "Children's ITV" ว่า "CITV" อีกด้วย
และเมื่อเดือนมิถุนายน พ.ศ. 2541 ก็ได้มีการเปลี่ยนตราสัญลักษณ์ประจำสถานี จากแบบเดิมที่มีอักษร C สีแดง พร้อมอักษร itv สีขาวอยู่ข้างหลัง และตัวอักษรเป็นตัวหนาทั้งหมด มาเป็นแบบที่มีอักษร C สีแดง พร้อมอักษร iTV เปลี่ยนเป็นสีน้ำเงิน รวมทั้งเปลี่ยนแบบตัวอักษรใหม่ให้ดูมีลูกเล่นมากขึ้น และให้อยู่บนวงกลมสีเหลืองทั้งหมด
เมื่อวันที่ 11 มีนาคม 2549 ซีไอทีวีได้ถูกเปลี่ยนแปลงจากรายการโทรทัศน์ มาเป็นสถานีโทรทัศน์ และได้เปลี่ยนตราสัญลักษณ์ พร้อมทั้งไตเติ้ลของสถานีด้วย โดยเปลี่ยนตราสัญลักษณ์จากเดิม ที่ใช้ตั้งแต่ พ.ศ. 2541 มาเป็นแบบใหม่ คือ ให้ตัว C ตัวใหญ่อยู่บนสี่เหลี่ยมข้าวหลามตัด พร้อมทั้งตัวอักษร itv ให้อยู่บนตัว C
ซีไอทีวีมีแนวโน้มที่จะเปลี่ยนจากรายการโทรทัศน์เป็นสถานีโทรทัศน์เมื่อปี พ.ศ. 2544 แต่ไม่สามารถทำได้ เนื่องจากขาดงบประมาณ 25% ที่เหลือ หลังจากนั้นซีไอทีวีก็ได้เปลี่ยนจากรายการโทรทัศน์มาเป็นสถานีโทรทัศน์อย่างสมบูรณ์เมื่อวันที่ 11 มีนาคม 2549 พร้อมทั้งการออกแบบตราสัญลักษณ์ และไตเติ้ลใหม่
รายการที่ออกอากาศในสถานีโทรทัศน์ซีไอทีวีทั้งหมดจะเป็นรายการสำหรับเด็ก
เว็บไซต์ซีไอทีวี
สถานีแทดงกัง
สถานีแทดงกัง () เป็นสถานีรถไฟขนส่งผู้โดยสาร สายพย็องบู ตั้งอยู่ในกรุงเปียงยาง ประเทศเกาหลีเหนือ ตั้งอยู่ริมใกล้กับแม่น้ำแทดง ซึ่งเป็นที่มาของชื่อสถานี เปิดใช้งานครั้งแรกตั้งแต่วันที่ 1 ตุลาคม พ.ศ. 2469
สถานีรย็อกโพ
สถานีรย็อกโพ () เป็นสถานีรถไฟขนส่งผู้โดยสาร สายพย็องบู ตั้งอยู่ในกรุงเปียงยาง ประเทศเกาหลีเหนือ
เทียนน้อย
เทียนน้อย () เป็นพืชในสกุลเทียนดอก วงศ์เทียนดอก เป็นไม้ล้มลุก อายุปีเดียว ต้นอวบน้ำ ไม่ค่อยแตกกิ่ง โคนต้นสีม่วงแดง ขอบใบจักฟันเลื่อย ดอกสีชมพูอ่อน ผลรูปรี ออกดอกช่วงตุลาคม–พฤศจิกายน ชอบที่สูงและอากาศหนาวเย็น เป็นไม้ถิ่นเดียวในประเทศไทย พบครั้งแรกโดยหมอคาร์ ชาวไอริช เมื่อ 6 พฤศจิกายน พ.ศ. 2465 ที่ ดอยเชียงดาว จังหวัดเชียงใหม่
พวงแก้วไทย
พวงแก้วไทย () เป็นพืชในสกุลพวงแก้วกุดั่น วงศ์พวงแก้วกุดั่น เป็นไม้เลื้อย ใบประกอบ ใบย่อย 3 ใบ ผิวใบมีขนนุ่มทั้งสองด้าน ดอกช่อ มีดอกย่อยจำนวนมาก ออกดอกเดือนตุลาคม–พฤศจิกายน เป็นไม้ถิ่นเดียวในประเทศไทย พบครั้งแรกโดย T. Shimizu ชาวญี่ปุ่น ที่ดอยเชียงดาว จังหวัดเชียงใหม่ ชื่อสปีชีส์ตั้งเป็นเกียรติให้แก่ประเทศไทย
สกุลพวงแก้วกุดั่น
สกุลพวงแก้วกุดั่น () เป็นสกุลที่มีสมาชิกประมาณ 300 สปีชีส์ อยู้ในวงศ์ Ranunculaceae พันธุ์ผสมหลายชนิดเป็นที่นิยมของนักจัดสวน เช่น "Clematis × jackmanii" ส่วนใหญ่เป็นพืชพื้นเมืองในจีนและญี่ปุ่น
รายชื่อสปีชีส์:
รัตนาภรณ์ สนวนรัมย์
รัตนาภรณ์ สนวนรัมย์ เกิดวันที่ 9 เมษายน พ.ศ. 2523 ที่กรุงเทพมหานคร เป็นนักกีฬาวอลเลย์บอลหญิงทีมชาติไทย ตำแหน่ง บอลเร็ว เริ่มเล่นวอลเลย์บอลตั้งแต่อายุ 8 ปี ขณะเรียนอยู่ชั้น ม.2 และเธอเป็นนักวอลเลย์บอลหญิงทีมชาติไทย
เคิร์ต แมฟลิน
เคิร์ต แกรห์ม แมฟลิน () เกิดเมื่อวันที่ 8 สิงหาคม ค.ศ. 1983 เป็นนักสนุกเกอร์อาชีพสัญชาติอังกฤษ-นอร์เวย์ นอกจากนี้ยังเป็นผู้เล่นที่ต่อเบรกดี แมฟลินยังเป็นผู้เล่นคนที่ 21 ที่ทำแม็กซิมัมเบรกมากกว่าหนึ่งครั้งในการเล่นอาชีพ
ซารีว็อน
ซารีว็อน () เป็นเมืองหลวงของจังหวัดฮวังแฮเหนือ, ประเทศเกาหลีเหนือ มีประชากรอาศัยราว 310,100 คน
ซารีว็อนมีรถไฟให้บริการที่สถานีซารีว็อนช็องนย็อน และ สถานีช็องบัง ในสายพย็องบู
สถานีพาจู
สถานีพาจู () เป็นสถานีรถไฟสายคย็องกุย
ดาริน ดารากานต์
ดารินเกิดเมื่อวันที่ 6 มีนาคม พ.ศ. 2536 จบการศึกษามัธยมศึกษาโรงเรียนหอวัง และปัจจุบันกำลังศึกษาอยู่ที่คณะนิเทศศาสตร์ มหาวิทยาลัยกรุงเทพ โดยที่ที่เธออยากให้เหตุผลว่า "ตอนเด็กอยากเป็นทันตแพทย์ แต่พอโตมาอยากเรียนนิเทศฯ มากกว่า เพราะตัวเองชอบทำกิจกรรม" โดยเดียร์เคยเข้าประกวด มิสทีนไทยแลนด์ 2011 และเธอได้ผ่านโฆษณามามากมาย นอกจากนี้เดียร์ยังเป็น ทูตประชาสัมพันธ์ (BU Rangers) และยังได้รางวัลป๊อปปูลาร์โหวตของมหาวิทยาลัยกรุงเทพมาม่า ไวไว หมูสับ
ที-50 โกลเดนอีเกิล
ที-50 โกลเดนอีเกิล () เป็นตระกูลอากาศยานฝึกหัดความเร็วเหนือเสียง และเป็นอากาศยานโจมตีเบาของเกาหลีใต้ พัฒนาโดยบริษัทอุตสาหกรรมอวกาศเกาหลี (KAI) ภายใต้ข้อตกลงความร่วมมือกับบริษัท ล็อกฮีด มาร์ติน ของสหรัฐอเมริกา เครื่องบิน ที-50 ถือว่าเป็นเครื่องบินเหนือเสียงลำแรกของเกาหลีใต้ นอกจากนี้ ยังจัดว่าเป็นหนึ่งในเครื่องบินฝึกหัดไม่กี่รุ่นในโลกที่มีความเร็วเหนือเสียง การพัฒนาเริ่มต้นขึ้นในทศวรรษ 1990 จนกระทั่งสามารถขึ้นบินได้ครั้งแรกในปี 2002 และเริ่มประจำการในกองทัพอากาศเกาหลีใต้ในปี 2005 ซึ่งโดยพื้นฐานแล้ว ที-50 มีโครงแบบส่วนใหญ่คล้ายคลึงกับ เอฟ-16 ที่ประจำการในกองทัพอากาศเกาหลีใต้
อูรานชิเมกีน โมนค์เอร์เดเน
อูรานชิเมกีน โมนค์เอร์เดเน (Uranchimegiin Mönkh-Erdene; ) เกิดเมื่อ 20 มีนาคม พ.ศ. 2525 เป็นนักมวยสากลสมัครเล่นชาวมองโกเลีย ติดทีมชาติมองโกเลียเข้าแข่งขันกีฬาโอลิมปิกถึง 3 ครั้งคือ พ.ศ. 2547 2551 และ 2555 เขาประสบความสำเร็จได้เหรียญทองแดงในกีฬาโอลิมปิก พ.ศ. 2555 และได้เหรียญเงินในกีฬาเอเชียนเกมส์ พ.ศ. 2549 โดยในรอบชิงชนะเลิศแพ้ฮู ชิงจากจีน
พรรคความเป็นปึกแผ่นแห่งชาติ (สิงคโปร์)
พรรคความเป็นปึกแผ่นแห่งชาติ (; จีนตัวย่อ: 国民团结党; จีนตัวเต็ม: 國民團結黨) เป็นพรรคฝ่ายค้านในสิงคโปร์ ก่อตั้งเมื่อ พ.ศ. 2530 และเข้าร่วมในพันธมิตรประชาธิปไตยสิงคโปร์เมื่อ พ.ศ. 2544 ก่อนจะถอนตัวออกมาใน พ.ศ. 2550 ปัจจุบันไม่มีสมาชิกพรรคได้รับเลือกตั้ง แต่สตีฟ เชีย อดีตเลขาธิการพรรคได้รับเลือกเป็นสมาชิกสภาแบบไม่ใช่สมาชิกตามรัฐธรรมนูญระหว่าง พ.ศ. 2544 – 2549 ซึ่งคัดเลือกจากผู้ไม่ได้รับการเลือกตั้งที่ได้คะแนนสูงสุด
พรรคนี้ก่อตั้งโดยนักธุรกิจชนชั้นกลางในเดือนกรกฎาคม พ.ศ. 2530 เข้าร่วมการเลือกตั้งตั้งแต่ พ.ศ. 2531 ใน พ.ศ. 2544 พรรคนี้เป็นสมาชิกร่วมก่อตั้งพันธมิตรประชาธิปไตยสิงคโปร์ โดยร่วมกับพรรคยุติธรรมสิงคโปร์ พรรคประชาชนสิงคโปร์ และองค์การแห่งชาติสิงคโปร์เชื้อสายมลายู ประธานพันธมิตรคือ เชียม ซีตง ผู้นำพรรคประชาชนสิงคโปร์
ในการเลือกตั้ง พ.ศ. 2544 เชียมได้รับเลือกตั้ง ส่วนเชียได้เป็นสมาชิกรัฐสภาแบบนอกรัฐธรรมนูญ ในการเลือกตั้ง พ.ศ. 2549 เชียมได้รับเลือกตั้งอีกครั้ง ส่วนเชียได้เป็นสมาชิกแบบนอกรัฐธรรมนูญเช่นเดิม ต่อมา ใน พ.ศ. 2550 พรรคถอนตัวออกจากพันธมิตรประชาธิปไตยสิงคโปร์ เซบาสเตียน เตา ขึ้นมาเป็นผู้นำพรรคแทนสตีฟ เชีย
นโยบายของพรรคคือสร้างประชาธิปไตยแบบหลายพรรคการเมือง เป็นกลุ่มการเมืองที่เคลื่อนไหวเพื่อสะท้อนถึงความต้องการและความกังวลของประชาชน เป็นเวทีที่เชื่อถือได้สำหรับประชาชนในการแสดงความคิดเห็นและความกังวลที่มีอิทธิพลต่อการเมืองของรัฐบาล
กาลครั้งหนึ่งในหัวใจ
กาลครั้งหนึ่ง...ในหัวใจ เป็น ละครโทรทัศน์ไทย ที่สร้างขึ้นจากนิยายชุดที่ประพันธ์ขึ้นโดย ชญาน์พิมพ์ เขียนบทโทรทัศน์โดย ชมนาด กำกับการแสดงโดย ตะวัน จารุจินดา ผลิตโดย บริษัท มงคลการละคร จำกัด ลำดับเสียงและดนตรีประกอบเพิ่มเติมโดย ห้องเสียงประเสริฐ ออกอากาศทาง สถานีโทรทัศน์สีกองทัพบกช่อง 7 ทุกวันพุธ - พฤหัสบดี เวลา 20.25 น. - 22.30 น.
พรรคการตื่นตัวแห่งชาติอูเลมา
พรรคการตื่นตัวแห่งชาติอูเลมา (Ulema National Awakening Party; ภาษาอินโดนีเซีย: Partai Kebangkitan Nasional Ulama) เป็นพรรคการเมืองในอินโดนีเซียที่นิยมอิสลาม เข้าร่วมในการเลือกตั้ง พ.ศ. 2552 แต่ไม่ได้รับเลือกโดยพื้นที่ที่ได้คะแนนสูงสุดคือชวาตะวันออก
พิกเซล (ภาพยนตร์)
พิกเซล () เป็นภาพยนตร์อเมริกันนวนิยายวิทยาศาสตร์ แนวแอ็กชัน ตลก ผลิตโดย โคลัมเบียพิกเจอส์ 1492 พิกเจอส์ และ แฮปปีเมดิสันโปรดักชัน กำกับโดย คริส โคลัมบัส เขียนบทโดย ทิม เฮอร์ลิฮี และ ทิโมธี ดาวลิ่ง อ้างอิงจากภาพยนตร์ในชื่อเดียวกันของผู้กำกับชาวฝรั่งเศส แพทริค ฌอง ภาพยนตร์เรื่องนี้ถ่ายทำด้วยเทคนิคคอมพิวเตอร์ และเทคนิคพิเศษผ่านทางวิดีโอภาพเคลื่อนไหวของตัวละครเกม นำแสดงโดย อดัม แซนด์เลอร์, เควิน เจมส์, มิเชล โมนาแกน, ปีเตอร์ ดิงค์เลจ, จอช แก็ด, ไบรอัน ค็อกซ์, แฮลซีย์ เบนสัน และ เจน คราเคาสกี เป็นเรื่องราวของมนุษย์ต่างดาวได้ค้นพบวิดีโอฟีดของเกมอาร์เคดคลาสสิค และตีความผิด ๆ ว่ามันเป็นคำประกาศสงคราม พวกเขาก็เลยมาโจมตีโลกมนุษย์และใช้วิดีโอเกมเป็นตัวอย่างการโจมตีของพวกเขา แรงบันดาลใจจากเกมส์ แพ็ก-แมน และ สเปซอินเวเดอร์ส ในตอนนี้ประธานาธิบดีสหรัฐฯ จะต้องเรียกตัวเพื่อนผู้เคยร่วมเล่นเกมอีสปอร์ตกับเขามาช่วยกอบกู้โลกไม่ให้ถูกทำลาย
ภาพยนตร์เริ่มถ่ายทำเมื่อวันที่ 2 มิถุนายน 2014 ในโตรอนโต ประเทศแคนาดา เปิดตัวในรูปแบบ 2 มิติ, 3 มิติ และไอแมกซ์ ในวันที่ 24 กรกฎาคม 2015 ภาพยนตร์เรื่องนี้ทำรายได้กว่า 234 ล้านดอลลาร์สหรัฐ แต่ได้รับคำวิจารณ์ด้านลบจากนักวิจารณ์
กบฏซัตสึมะ
กบฏซัตสึมะ หรือ สงครามเซนัน (: สงครามภาคหรดี") เป็นการก่อกบฎของกลุ่มซะมุไรที่ต่อต้านรัฐบาลเมจิใหม่ (รัฐบาลองค์จักรพรรดิ) เก้าปีภายหลังเริ่มยุคเมจิ การกบฏเกิดขึ้นในปลายเดือนมกราคม 1877 และดำเนินไปถึงเดือนกันยายนในปีเดียวกัน เมื่อผู้นำของฝ่ายกบฏ ไซโง ทะกะโมะริ ได้จบชีวิตลง
การกบฏเกิดขึ้นในอดีตแคว้นซัตสึมะบนเกาะคีวชู แคว้นนี้เป็นแคว้นที่มีบทบาทสำคัญที่สนับสนุนฝ่ายองค์จักรพรรดิในสงครามโบะชิง ซึ่งภายหลังจากก่อตั้งรัฐบาลเมจิและสถาปนาจักรวรรดิญี่ปุ่น อดีตแคว้นซัตสึมะก็กลายเป็นที่พำนักของเหล่าอดีตซะมุไรจำนวนมาก อดีตซะมุไรเหล่านี้ได้สูญเสียสถานะทางสังคมตลอดจนบรรดาอภิสิทธิทั้งหลายจากการปฏิรูปการทหารของรัฐบาล ซะมุไรได้ถูกแทนที่ด้วยปืนไรเฟิลจากตะวันตก ทำให้ไม่มีใครว่าจ้างซะมุไรเหล่านี้ให้ไปคุ้มครองอีกต่อไป จนเกิดเป็นความคับแค้นใจต่อรัฐบาลเมจิขึ้น 
ไซโง ทะกะโมะริ เป็นหนึ่งในขุนพลคนสำคัญที่เคยอยู่ฝ่ายจักรพรรดิและร่วมโค่นล้มรัฐบาลโชกุนโทะกุงะวะ ทำให้ภายหลังการตั้งรัฐบาลเมจิ เขาได้เป็นหนึ่งในผู้นำอาวุโสของรัฐบาล ในปี 1873 เขาเป็นคนเสนอให้ญี่ปุ่นทำสงครามเพื่อยึดครองเกาหลี โดยมีเหตุผลว่า สงครามกับเกาหลีนั้นเป็นทั้งประโยชน์ต่อชาติญี่ปุ่น และก็เป็นประโยชน์ต่อบรรดาอดีตซะมุไรที่จะได้แสวงหาการตายแบบมีเกียรติและศักดิ์ศรี แต่ข้อเสนอของเขาก็ได้รับการปฏิเสธ ภายหลังแผนการของเขาถูกปฏิเสธ เขาก็ลาออกจากทุกตำแหน่งในรัฐบาลเพื่อเป็นการประท้วงและกลับไปยังคะโงะชิมะ บ้านเกิดของเขา เขาได้สนับสนุนบรรดาอดีตซะมุไรเหล่านี้ โดยได้เปิดสำนักเป็นของตัวเองในคะโงะชิมะ สอนเกี่ยวกับวิถีนักรบ และในที่สุดก็มีสาขาถึง 132 สาขาทั่วทั้งจังหวัด นอกจากนี้เขายังจัดตั้งโรงเรียนสรรพาวุธขึ้น โดยเน้นไปที่การสอนองค์กรการเมืองกำลังรบกึ่งทหารมากกว่าสิ่งอื่นใด จนในที่สุด ไซโงก็ได้รับแรงสนับสนุนมากมาย และตัดสินใจเผชิญหน้ารัฐบาลองค์จักรพรรดิ
บิซิน
บิซิน () เป็นสารอะโพแคโรทีนอยด์ มีสูตรเคมีคือ CHO ลักษณะเป็นผลึกสีส้ม พบได้ในเมล็ดต้นคำแสด ("Bixa orellana") ซึ่งภายในมีปริมาณบิซินถึง 70-80% บิซินเป็นสารที่ไม่เสถียร เมื่อเกิดการไอโซเมอไรเซชันจะกลายเป็นทรานส์-บิซิน (เบต้า-บิซิน) ซึ่งเป็นไอโซเมอร์พันธะคู่
บิซินละลายในไขมัน แต่ไม่ละลายน้ำ เมื่อผสมกับแอลคาไลน์ หมู่เมทิลเอสเทอร์ของบิซินจะทำปฏิกิริยาเกิดเป็นสารกลุ่มกรดไดคาร์บอกซิลิก คือ นอร์บิซิน (norbixin)
โรงเรียนมัธยมพัชรกิติยาภา 3 สุราษฎร์ธานี
โรงเรียนมัธยมพัชรกิติยาภา 3 สุราษฎร์ธานี () เป็นโรงเรียนมัธยมศึกษาขนาดกลาง เดิมเป็นขนาดใหญ่ ก่อตั้งเมื่อวันที่ 1 มิถุนายน พ.ศ. 2532 ตั้งอยู่ที่ 85 หมู่ 4 ตำบลขุนทะเล อำเภอเมืองสุราษฎร์ธานี จังหวัดสุราษฎร์ธานี
ในปี พ.ศ. 2529 โรงเรียนสุราษฏร์พิทยาได้เปิดสาขาที่หมู่บ้านควนยูงโดยอาศัยอาคารเรียนของโรงเรียนบ้านควนยูง
ในปี พ.ศ. 2530 ประชาชนในหมู่บ้าน ได้ร่วมกันสร้างอาคารเรียนชั่วคราว 1 หลัง   และได้รับความอนุเคราะห์ในการบริจาคที่ดิน จำนวน 35 ไร่ จากนิคมสร้างตนเองขุนทะเล จัดการเรียนการสอนโดยได้รับการอนุเคราะห์ครูจากโรงเรียนสุราษฎร์พิทยา มีนางวิมล สุวรรณเวลา เป็นผู้อำนวยการโรงเรียนสุราษฎร์พิทยาในสมัยนั้น
ในปี พ.ศ. 2532 กระทรวงศึกษาธิการ จัดตั้งเป็นโรงเรียนใหม่ชื่อ "โรงเรียนขุนทะเลบวรวิทย์ " ประกาศเมื่อวันที่ 10 มิถุนายน พ.ศ. 2532  สมเด็จพระบรมโอรสาธิราชฯสยามมกุฎราชกุมารทรงสนพระทัย ทางด้านการศึกษาโดยได้พระราชทานพระราชทรัพย์ส่วนพระองค์ เพื่อสมทบทุนสร้างโรงเรียนที่ห่างไกล 6 แห่ง ในส่วนภูมิภาคของประเทศ กระทรวงศึกษาธิการจึงได้ถวายโรงเรียนขุนทะเลบวรวิทย์ เป็นโรงเรียนแห่งหนึ่งในโครงการพระราชดำริ  โดยได้รับพระราชทานชื่อ"โรงเรียนมัธยมวัชเรศร" เมื่อวันที่ 10 กรกฎาคม พ.ศ. 2532  มีนางสลวย ลาภชูรัต  เป็นผู้อำนวยการโรงเรียน ในสมัยนั้น
เมื่อวันที่ 24  กรกฎาคม พ.ศ. 2532 สมเด็จพระบรมโอรสาธิราชฯ สยามมกุฎราชกุมาร ทรงวางศิลาฤกษ์โรงเรียน โดยกรมสามัญศึกษาแต่งตั้งให้ นายยงยุทธ เชื้อบ่อคา ดำรงตำแหน่งครูใหญ่ในวันที่ 2 สิงหาคม พ.ศ. 2533 สมเด็จพระบรมโอรสาธิราชฯ สยามมกุฎราชกุมาร เสด็จทอดพระเนตรการเรียนการสอนและเยี่ยมเยียนโรงเรียน ตลอดจนประชาชนในเขตพื้นที่บริการที่เฝ้ารับเสด็จอย่างใกล้ชิด และในวันที่ 28 สิงหาคม พ.ศ. 2540 กระทรวงศึกษาธิการได้ประกาศเปลี่ยนชื่อโรงเรียนเป็น " โรงเรียนมัธยมพัชรกิติยาภา ๓ สุราษฎร์ธานี " ตามพระราชประสงค์ในสมเด็จพระบรมโอรสาธิราชฯ สยามมกุฎราชกุมารเว็บไซต์โรงเรียนมัธยมพัชรกิติยาภา 3
ปลาฉลามมาโก
ปลาฉลามมาโก () ปลากระดูกอ่อนจำพวกปลาฉลามในสกุล "Isurus" (/อิ-ซัว-รัส/) ในวงศ์ Lamnidae อันเป็นวงศ์เดียวกับปลาฉลามขาว ซึ่งเป็นปลากินเนื้อและสัตว์กินเนื้อที่ใหญ่ที่สุดในโลกที่ยังคงสืบทอดเผ่าพันธุ์มาจนถึงปัจจุบัน
ปลาฉลามมาโก จัดเป็นปลาฉลามที่มีความปราดเปรียวว่องไว เป็นปลาฉลามที่ว่ายน้ำได้เร็วที่สุดในโลก โดยทำความเร็วได้ถึง 50-70 กิโลเมตรต่อชั่วโมง ทั้งนี้เป็นผลมาจากการขยับหางที่เว้าเป็นรูปพระจันทร์เสี้ยวขนาดใหญ่ ซึ่งสามารถเพิ่มความเร็วได้ในช่วงระยะเวลาเสี้ยววินาที เพื่อใช้ในการล่าเหยื่อประเภทต่าง ๆ เช่น โลมา, แมวน้ำ หรือเต่าทะล จากการจู่โจมจากด้านล่าง อีกทั้งยังสามารถกระโดดได้พ้นน้ำได้สูงถึง 9 เมตรอีกด้วย เป็นปลาที่มีดวงตากลมโตสีดำสนิท ภายในปากมีฟันแหลมคมจำนวนมากจนล้นออกนอกปาก จัดเป็นปลาฉลามอีกจำพวกหนึ่งที่ทำอันตรายมนุษย์ได้
เป็นปลาที่ถือกำเนิดมาจากตั้งแต่ยุคครีเตเชียสจนถึงควอเทอนารี (ประมาณ: 99.7 ถึง 0.781 ล้านปีก่อน)
จำแนกออกได้เป็น 2 ชนิด ที่ยังคงสืบทอดเผ่าพันธุ์มาจนถึงปัจจุบัน มีความยาวประมาณ 2.5 ถึง 4.5 เมตร (8.2 ถึง 14.8 ฟุต) และน้ำหนักมากที่สุดถึง 800 กิโลกรัม (1,800 ปอนด์)
โดยคำว่า "มาโก" มาจากภาษามาวรี หมายถึง ปลาฉลามหรือฟันปลาฉลาม
ปลาทูปากจิ้งจก
ปลาทูปากจิ้งจก () เป็นปลาทะเลชนิดหนึ่งในสกุลปลาทู ("Rastrelliger") มีรูปร่างทั่วไปคล้ายกับปลาลังหรือปลาทูโม่ง ("R. kanagurta") แต่มีขนาดความยาวเท่าปลาทู ("R. neglectus") ความกว้างของลำตัวน้อยกว่าปลาลัง ปากแหลม ด้านบนลำตัวมีสีน้ำเงิน แวววาว ด้านท้องมีสีขาวเงิน มีความยาวประมาณ 15-20 เซนติเมตร พบกระจายพันธุ์ในน่านน้ำไทยทั้งด้านอ่าวไทยและทะเลอันดามัน โดยกินแพลงก์ตอนเป็นอาหารในระดับผิวน้ำและกลางน้ำ
ปลาทูปากจิ้งจกมีเนื้อหยาบแข็ง รสชาติไม่อร่อย ดังนั้นจึงไม่เป็นที่นิยมรับประทาน แต่บางครั้งอาจพบเห็นขายปะปนมากับปลาทูชนิดอื่น ๆ โดยรายงานขององค์การอาหารและการเกษตรแห่งสหประชาชาติ (เอฟเอโอ) รายงานว่าปลาทูปากจิ้งจกไม่ใช่ปลาเศรษฐกิจ แต่ในรายงานของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (ไอยูซีเอ็น) รายงานว่าในแต่ละปีมีการจับรวมเป็นน้ำหนักมากกว่า 800,000 ตัน
แขวงซงจุง
แขวงซงจุง () เป็นแขวง "(ทง)" ของเขตคังบุกในกรุงโซล ประเทศเกาหลีใต้ นับตั้งแต่วันที่ 30 มิถุนายน ค.ศ. 2008 แขวงมีอา 4 และ 9 ได้ถูกรวมเข้าด้วยกัน
แขวงซงช็อน
แขวงซงช็อน () เป็นแขวง "(ทง)" ของเขตคังบุกในโซล ประเทศเกาหลีใต้ นับตั้งแต่วันที่ 30 มิถุนายน ค.ศ. 2008 แขวงมีอา 5 และ 8 ได้ถูกรวมเข้าด้วยกัน
แขวงซัมกักซัน
แขวงซัมกักซัน () เป็นแขวง "(ทง)" ของเขตคังบุกในโซล ประเทศเกาหลีใต้ นับตั้งแต่วันที่ 30 มิถุนายน ค.ศ. 2008 แขวงมีอา 6 และ 7 ได้ถูกรวมเข้าด้วยกัน
แขวงซัมยัง
แขวงซัมยัง () เป็นแขวง "(ทง)" ของเขตคังบุกในโซล ประเทศเกาหลีใต้ นับตั้งแต่วันที่ 30 มิถุนายน ค.ศ. 2008 แขวงมีอา 1 และ 2 ได้ถูกรวมเข้าด้วยกัน
แขวงมีอา
แขวงมีอา () เป็นแขวง "(ทง)" ของเขตคังบุกในโซล ประเทศเกาหลีใต้ นับตั้งแต่วันที่ 30 มิถุนายน ค.ศ. 2008 แขวงมีอาถูกแบ่งออกเป็นแขวงมีอา (แขวงมีอา 3), แขวงซัมกักซัน (แขวงมีอา 6 และ 7), แขวงซัมยัง (แขวงมีอา 1 และ 2), แขวงซงช็อน (แขวงมีอา 5 และ 8), แขวงซงชุง (แขวงมีอา 4 และ 9)
แขวงพ็อน
แขวงพ็อน () เป็นแขวง "(ทง)" ของเขตคังบุกในโซล ประเทศเกาหลีใต้
แขวงซูยู
แขวงซูยู () เป็นแขวง "(ทง)" ของเขตคังบุกในโซล ประเทศเกาหลีใต้ นับตั้งแต่วันที่ 30 มิถุนายน ค.ศ. 2008 แขวงซูยูถูกแบ่งออกเป็นแขวงอินซู (แขวงซูยู 5 และ 6), แขวงอูอี (แขวงซูยู 4) และ แขวงซูยู (แขวงซูยู 1,2 และ 3)
แขวงอินซู
แขวงอินซู () เป็นแขวง "(ทง)" ของเขตคังบุกในโซล ประเทศเกาหลีใต้ นับตั้งแต่วันที่ 30 มิถุนายน ค.ศ. 2008 แขวงซูยู 5 และ 6 ได้ถูกรวมเข้าด้วยกัน
แขวงอูอี
แขวงอูอี () เป็นแขวง "(ทง)" ของเขตคังบุกในโซล ประเทศเกาหลีใต้
เขตคังบุก
เขตคังบุก (; ฮันกึล: 강북구; ฮันจา: 江北區) เป็นหนึ่งใน 20 เขตที่อยู่ในโซล ประเทศเกาหลีใต้ ตั้งอยู่ทางทิศเหนือของแม่น้ำฮัน เขตนี้ถูกแยกออกจากเขตโทบง ในปี ค.ศ. 1995 นายกเทศมนตรีของเขตนี้คือ พัก คย็อม-ซู (박겸수)
ตลาดหลักทรัพย์กัมพูชา
ตลาดหลักทรัพย์กัมพูชา (, ) เป็นตลาดหลักทรัพย์ในประเทศกัมพูชา มีวัตถุประสงค์คือ การแลกเปลี่ยนคือการให้บริการอำนวยความสะดวกการไหลของเงินทุน การลงทุน และจัดสรรเงินทุนขึ้นอยู่กับกลไกตลาดทุน ตลาดหลักทรัพย์มีสำนักงานใหญ่อยู่ที่อาคารคานาเดียทาวเวอร์ กรุงพนมเปญ ประเทศกัมพูชา
ในเดือนพฤศจิกายนปี พ.ศ. 2549 ตลาดหลักทรัพย์กัมพูชาเป็นบริษัทร่วมทุนระหว่างรัฐบาลกัมพูชาซึ่งถือหุ้นร้อยละ 55 ของทั้งหมดและตลาดหลักทรัพย์เกาหลีใต้ถือหุ้นร้อยละ 45 ภายใต้การกำกับดูแลของ "Securities and Exchange Commission of Cambodia" (SECC)
ปัจจุบันตลาดหลักทรัพย์กัมพูชามีการซื้อขายหลักทรัพย์รายเดียว คือ PPWSA ซึ่งในช่วง 3 ปีแรก รัฐบาลได้อนุญาตให้ซื้อขายหลักทรัพย์ด้วยสกุลเงินดอลลาร์สหรัฐได้ แต่หลังจากนั้นกำหนดให้ซื้อขายหลักทรัพย์ด้วยเงินสกุลเรียลเท่านัน เพื่อส่งเสริมการใช้เงินเรียล ซึ่งเป็นสกุลเงินของประเทศ และลดการพึ่งพาสกุลเงินดอลลาร์สหรัฐที่มีสัดส่วน ร้อยละ 90 ของปริมาณเงินทั้งหมดที่หมุนเวียนอยู่ในกัมพูชา
โรงเรียนสิริราชอนุสรณ์
โรงเรียนสิริราชอนุสรณ์ เป็นโรงเรียนระดับมัธยมศึกษา สังกัดองค์การบริหารส่วนจังหวัดสะแก้ว ตั้งอยู่ที่ 193 ม.9 ต.บ้านแก้ง อำเภอเมืองสระแก้ว จังหวัดสระแก้วคติพจน์ :สุสสูสํลภเต ปัญญํ
จากนั้นผู้ประสานงานได้ร่วมกับ กำนันไพโรจน์ เที่ยงธรรม กำนันตำบลบ้านแก้ง(ในขณะนั้น)ได้ดำเนินการขอรับการสนับสนุนจากผู้มีอุปการคุณชาวตำบลบ้านแก้งและตำบลใกล้เคียง พร้อมร่วมแรงร่วมมือ พัฒนาพื้นที่ก่อสร้างอาคารเรียนชั่วคราว จำนวน ๑ หลัง ในปี พ.ศ. ๒๕๓๖ เปิดทำการสอนแบบสหศึกษาในระดับ ชั้นมัธยมศึกษาตอนต้น (มัธยมศึกษาปีที่ ๑ - ๓) และต่อมากระทรวงศึกษาธิการได้ประกาศจัดตั้ง โรงเรียนสิริราชอนุสรณ์เมื่อวันที่ ๘ มีนาคม ๒๕๓๘ ซึ่งมีหน่วยงานระดับจังหวัด คือ สำนักงานสามัญศึกษาจังหวัดสระแก้ว สังกัดกรมสามัญศึกษา กระทรวงศึกษาธิการ ดูแลและกรมสามัญศึกษาได้แต่งตั้งให้ นายกฤษณ สุนทรกิจพาณิชย์ รักษาการในตำแหน่ง ครูใหญ่โรงเรียนสิริราชอนุสรณ์ ตามคำสั่ง สศ.ที่ ๑๙๔๘ / ๒๕๓๘ สั่ง ณ วันที่ ๔ พฤษภาคมพ.ศ. ๒๕๓๘ จนกระทั่งถึง ปีการศึกษา ๒๕๔๑ โรงเรียนสิริราชอนุสรณ์ได้ขออนุมัติ เปิดทำการสอนถึงระดับชั้นมัธยมศึกษาตอนปลาย เมื่อวันที่ ๑ เมษายน ๒๕๕๒ โรงเรียนสิริราชอนุสรณ์ ได้ถ่ายโอนเข้าสังกัดองค์การปกครองส่วนท้องถิ่น สังกัดองค์การบริหารส่วนจังหวัดสระแก้ว (อบจ.สระแก้ว)
สถานีซูยู
สถานีซูยู () เป็นสถานีรถไฟใต้ดินโซล สาย 4 สถานีนี้ตั้งที่ในแขวงซูยู, เขตคังบุก, โซล
สถานีมีอา
สถานีมีอา () เป็นสถานีรถไฟใต้ดินโซล สาย 4 สถานีนี้ตั้งที่ในแขวงมีอา, เขตคังบุก, โซล
สถานีมีอาซากอรี
สถานีมีอาซากอรี () เป็นสถานีรถไฟใต้ดินโซล สาย 4 สถานีนี้ตั้งที่ในแขวงมีอา, เขตคังบุก, โซล
โรงเรียนดอนคาวิทยา
โรงเรียนคอนคาวิทยา (อังกฤษ: Donkhawittaya School) เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการตั้งอยู่หมู่ที่  17 ตำบลดอนคา  อำเภออู่ทอง  จังหวัดสุพรรณบุรี
โรงเรียนดอนคาวิทยาได้รับการอนุมัติให้จัดตั้งเป็นโรวงเรียน จากกระทรวงศึกษาธิการ   เมื่อวันที่ 2 มีนาคม พ.ศ. 2527 และเปิดสอนอย่างเป็นทางการ  เมื่อวันที่ 16 พฤษภาคม พ.ศ. 2527 ตั้งแต่ระดับชั้นมัธยมศึกษาปีที่ 1 โดยมีนายเพ็ญศักดิ์  เรือนใจมั่น เป็นผู้อำนวยการโรงเรียนอู่ทอง รักษาการในตำแหน่งครูใหญ่โรงเรียนดอนคาวิทยา
ในปีการศึกษา 2528 โรงเรียนได้งบประมาณในการก่อสร้างอาคารเรียนถาวร จำนวน 1 หลัง   ต่อมาในวันที่ 11 เมษายน 2528 นายประสาร  เรืองสุขอุดม  พร้อมด้วยอาจารย์ใหญ่ได้ของบประมาณจากฯพณฯ บรรหาร  ศิลปอาชา  จำนวน ๓๐๐,๐๐๐  บาท  เพื่อนำมาจัดซื้อที่ดินเพิ่มเติมโดยมอบให้พระครูกิตติสุวรรณวัฒน์  เจ้าอาวาสวัดโภคาราม  ซึ่งเป็นองค์อุปถัมภ์โรงเรียน  ทำการจัดซื้อที่ดินทางทิศตะวันตกของโรงเรียนจำนวน 7 ไร่  และที่ดินทางทิศตะวันออกของโรงเรียน  เพื่อเชื่อมต่อที่ดินที่ทางวัดมอบให้เป็นผืนเดียวกัน  จำนวน 1 งาน   ปัจจุบันโรงเรียนมีเนื้อที่ประมาณ 43 ไร่มาร์ชดอนคาวิทยา
คำร้อง : นายบุญส่ง  ถิ่นวงศ์แดง
ทำนอง : นายวินัย  ศรีโปฎก
อิยาเปล
อิยาเปล () เป็นเมืองหนึ่งในประเทศชิลี ตั้งอยู่ในจังหวัดโชอาปา แคว้นโกกิมโบ ทางตอนกลางของประเทศ อิยาเปลเป็นเมืองหลักของจังหวัดโชอาปา ถือเป็นเขตบริหารระดับที่สามของประเทศในแง่การปกครองรองจากแคว้นและจังหวัด มีสภาเทศบาลเป็นคณะบริหารและมีนายกเทศมนตรี ("alcalde") เป็นหัวหน้าคณะบริหาร อิยาเปลก่อตั้งในปี ค.ศ. 1752 (พ.ศ. 2295) และได้ย้ายเมืองมาอยู่ในตำแหน่งปัจจุบันตั้งแต่ ค.ศ. 1788
เมืองอิยาเปลมีประชากรราว 30,000 คน (พ.ศ. 2555) เมืองใหญ่ที่ใกล้ที่สุดคือ โอบาเย (ประชากร 103,000 คน) ซึ่งอยู่ห่างไปทางทิศเหนือราว 250 กิโลเมตร อิยาเปลตั้งอยู่ริมแม่น้ำอิยาเปลและแม่น้ำโชอาปา เมืองมีลักษณะภูมิอากาศแห้งมาก ปริมาณน้ำฝนส่วนใหญ่อยู่ในช่วงฤดูหนาว
เศรษฐกิจหลักของอิยาเปลมาจากภาคเกษตรกรรมและการทำเหมืองแร่ขนาดเล็ก โดยภาคเกษตรใช้พื้นที่ราว 3,500 เฮกตาร์ ครอบคลุมพื้นที่ชลประทานของริโอโชอาปา พืชเศรษฐกิจที่สำคัญของเมืองคือ พืชสกุลส้ม
ห่างจากเมืองอิยาเปลไปทางเหนือราว 15 กิโลเมตร เป็นที่ตั้งของอุทยานแห่งชาติลัสชินชิยัส (Las Chinchillas) ซึ่งมีพื้นที่ราว 42 ตารางกิโลเมตร ในเขตอุทยานแห่งชาติสามารถพบตัวชินชิยา สัตว์ฟันแทะขนาดเล็กและเป็นสัตว์ประจำถิ่นที่พบในประเทศชิลีหรือประเทศเพื่อนบ้านเท่านั้น นอกจากนี้ในตัวเมืองยังมีพิพิธภัณฑ์ทางโบราณคดีขนาดเล็กแห่งหนึ่ง และมีสิ่งก่อสร้างทางประวัติศาสตร์ตั้งแต่ยุคล่าอาณานิคม บางแห่งสร้างตั้งแต่ปี ค.ศ. 1780
มิตซูบิชิ เอฟ-15เจ
มิตซูบิชิ เอฟ-15เจ/ดีเจ อีเกิล () เป็นเครื่องบินขับไล่สองเครื่องยนต์ของญี่ปุ่น พัฒนาโดยมีฐานมาจาก แมคดอนเนลล์ดักลาส เอฟ-15 อีเกิลของสหรัฐอเมริกา ผลิตขึ้นภายใต้สิทธิโดยมิตซูบิชิ เฮวี่ อินดัสทรีย์ส ประจำการในกองกำลังป้องกันตนเองทางอากาศญี่ปุ่นตั้งแต่ปี พ.ศ. 2524 เพื่อทดแทน เอฟ-104 สตาร์ไฟเตอร์ และ เอฟ-4 แฟนทอม 2
ซีซีทีวี 8
ซีซีทีวี-8 เป็นช่องรายการทางสถานีวิทยุโทรทัศน์กลางแห่งประเทศจีน ออกอากาศวันแรกวันที่ 1 มกราคม พ.ศ. 2537 สถานีโทรทัศน์นี้ออกอากาศประเภทละครโทรทัศน์ เครือข่ายในประเทศสาธารณรัฐประชาชนจีน
ซีซีทีวี 10
ซีซีทีวี 10 () เป็นช่องรายการทางสถานีวิทยุโทรทัศน์กลางแห่งประเทศจีน ออกอากาศครั้งแรกเมื่อปี 2544 ปัจจุบันออกอากาศผ่านภาคพื้นดิน ทางช่อง 10 ของกรุงปักกิ่ง สถานีช่องนี้ออกอากาศเกี่ยวกับการศึกษา
เวลาในประเทศชิลี
[[ไฟล์:Zonas horarias de Chile.svg|thumb|180px|เขตเกว่า[[เวลาสากลเชิงพิกัด]] 4 ชั่วโมง)
[[หมวดหมู่:เวลา]]
[[หมวดหมู่:ประเทศชิลี]]
ซีซีทีวี 11
ซีซีทีวี 11 เป็นสถานีวิทยุโทรทัศน์กลางแห่งประเทศจีน ออกอากาศรายการประเภทงิ้ว  ในประเทศจีน เริ่มออกอากาศ วันที่ 1 มกราคม พ.ศ. 2541
เวลามาตรฐานกัมพูชา
เวลามาตราฐานกัมพูชา ใช้เขตเวลา  เวลาในประเทศกัมพูชาไม่มีช่วงออมแสง กัมพูชาอยู่ในโซนเวลาในเอเชีย ICT – เวลามาตราฐานอินโดจีน กัมพูชานำมาใช้ภายใต้มาตรฐาน ISO 8601 ในปี 2535
ทะเลสาบไซ
ทะเลสาบไซ () เป็นหนึ่งในทะเลสาบฟูจิทั้งห้า ตั้งอยู่ทางตอนใต้ของจังหวัดยามานาชิ ใกล้กับภูเขาฟูจิ
ทะเลสาบไซเป็นทะเลสาบที่ใหญ่ที่สุดเป็นดับดับ 4 และลึกที่สุดเป็นดันดับ 2 ในบรรดาทะเลสาบฟูจิทั้งห้า ส่วนที่ลึกที่สุดลึกกว่า 71.1 เมตร และยังมีพื้นน้ำสูงกว่าระดับน้ำทะเลราว 900 เมตร เท่ากับทะเลสาบโมโตซุและทะเลสาบโชจิ ซึ่งในอดีตทะเลสาบทั้งสามแห่งนี้ทะเลสาบแห่งเดียวกัน ก่อนที่การปะทุของภูเขาไฟฟูจิในปี ค.ศ. 864-868 ทำให้ธารลาวาไหลลงมาและแยกทะเลสาบออกเป็นสามแห่ง ส่วนหนึ่งของธารลาวาปัจจุบันสามารถพบได้ในอาโอกิงาฮาระ นอกจากนี้ยังมีหลักฐานชี้ว่า ทะเลสาบทั้งสามแห่งนี้มีทางน้ำใต้ดินเชื่อมกันอยู่